باشلار لەنێوان شیكاریى دەروونى و میتۆدى دیاردەگەرایى، – Denegkan\nباشلار لەنێوان شیكاریى دەروونى و میتۆدى دیاردەگەرایى،\nbyadmin\tMarch 20, 2008\tئەدەب\nباشلار لەنێوان شیكاریى دەروونى و میتۆدى دیاردەگەرایى، یان گەڕان بە دواى دنیابینیەكى ڕەخنەیى نوێدا.\nئا : تاهیر عەبدولواحید…..\nسەرەتاكانى وێنە و نوێگەرایى تیایدا ، جوڵە و دواتر فرەییەكەى سەبارەت بە هۆشیاریى تاك ، هەموو ئەمانە بونە كۆمەڵە پاساوێك بۆ باشلار تا میتۆدى\n(فینۆمینۆلۆژى) بگرێتە خۆى،لەبەر ئەم هۆیەشە بەردەوام لە داواى ئەوەدایە كە پێگەى خۆمان لە سۆنگەى وێنە و تێڕوانین لێى وەك سەرەتایەكى ڕەها جێگیر بكەین و لەگەڵ قەوارە و ڕاستەوخۆیى وێنەدا بژین ،، ئەو كاتەش زرنگانەوە و دەنگدانەوەیەك لە داهاتویدا سەبارەت بەهۆشیارى پێكدەهێنێت،\nفینۆمینۆلۆژیاش گرەوى خۆى هەر لەسەر ئەو باسە دەكات، لە پێناو تێڕوانین بۆ وێنە بەشێوەیەك كە جیا بكرێتەوە لە هەموو ئەگەرێك گەر بیەوێ كورتى بكاتەوە بۆ قەوارەیەكى چەمكگەرایى ، نەبادا دواتریش نەتوانرێت دووبارە ئەو وێنەیە لە خەیاڵداندا دووبارە بكرێتەوە بە مەبەستى ژیان لەگەڵ نوێبونەوە ڕەهاكەیدا.\n(گاستۆن باشلار)ى فەیلەسوفى فەڕەنسى لە ڕێگەى كتێبەكانیەوە كە تایبەتن بە پەیوەندى خەیاڵى مرۆڤ بە چوار پێكهاتە سەرەكیەكەى ژیان (ئاو، خاك، هەوا، ئاگر) ڕێچكەیەكى فیكریى نوێى پێكهێنا كە كاریگەرى لەسەر ئەزمونە مەعریفیەكانى دواى خۆى بەجێهێشت . مەبەستەكەش ئەو بنەما تیۆریانەیە كە لە مێژوودا بە (ڕەخنەى نوآ) ناوزەد كراوەو دابەش دەبێت لە نێوان ( ڕەخنەى بونیاد گەرایى ) و(ڕەخنەى بابەت گەرایى ) ، بەمەش كاركردنى باشلار لەسەر ئەم ڕەگەزانە سەربارى گرنگى پێدانەكانى بە پێكهاتەى شیعریى لاى (لۆتریامۆن) ، بە شێوەیەكى فراوان هاوكارى كرد لە ڕێچكەگرتنى تیۆریى لاى كۆمەڵێك ناو كە پانیایى ڕەخنەى فەڕەنسیان لە سەدەى بیستەمدا داگیركردبوو، لە وانەش ( پۆلىَ ، رۆسآ، رێشار، شارل مۆرۆن، ستاروبنسكى، گریماس، دوابەدواى ئەمانیش جێنێت ) ،، مارگۆلان (margolin) لە لێكۆڵینەوەیەكیدا سەبارەت بە (باشلار ) پێى وایە كە ( ئەو بابەتگەراییە)ى لە ماوەى ساڵانى (1938-1950)دا فورمەلەى هزرى (باشلار)ى پێكهێنا،كاریگەرى زۆرترى لەسەر ئەو ڕەخنە گرانە دروستكرد بە بەراورد لەگەڵ ( ئەوخودگەراییە) ى كە لە ماوەى ساڵانى ( 1955- 1960) لە باشلارى بە تەمەندا دەركەوت،، چونكە ئەوكاتە باشلار خۆى لە ناوكتێبەكاندا بەندكرد و سەرسەختانە دابڕا لە جیهانى هاوچەرخ، باشلار كە خاوەنى كتێبى\n( دەرونشیكارى ئاگر – la psychanalyse du feu -1938) و\n( لۆتریامۆن – lautreamont– 1939 ) و دواتریش ( چوار ڕەگەزەكە) ، كاریگەرى زۆرترى هەبوو لەسەر ڕەخنەى فەڕەنسى وەك لە هەموو كارەكانى ترى، ئەویش بەهۆى ئەوەى كە زیاتر پشتبەستوو بو بە (میتۆد گەرایى فینومینولوژى) ، چونكە ئەو میتۆدە پلەى یەكەم دەدات بە (هۆشیاریى تاك) لە دەستنیشانكردنى ڕەهەندى ئەنتۆلۆژى وێنەى هونەریى، مەبەستى سەرەكیش لەوە هەرسآ كتێبى :\n( شاعیریەتى شوێن – lapoetiqued l,espace ) و\n(شاعیریەتى زیندەخەون – lapoetiqued la reverie ) و\n(بڵێسەى مۆم – la flame d,une challdelle)..\nبەپێى ووتەكانى (مارگۆلان) كۆمەڵێك گەشەسەندنى مەعریفى و كۆمەڵایەتى ڕویاندا و سەنتراڵبوونى (خودى ڕەخنەگرانە)ى لە پڕۆسەى ئەفراندندا لاواز كرد ، لەم بارەیەشەوە مارگۆلان دەڵێت : " ڕێكخستنەوەى نوێى مەعریفە، كۆمەڵێك تێڕوانینى فەلسەفى نوآ ،، بارودۆخێك لە قەیرانى بیداگۆگى،، گەشەسەندنى خێراى زانستەمرۆڤایەتیەكان و بڵاوبونەوەیان بەخێرایى لە كەناڵەكانى ڕاگەیاندن،، دواتر گۆڕانكاریە هەنوكەییەكان لە ناوەندە دوورەكان، پتر لە بازنە تایبەتمەندەكان،، دواجاریش بارودۆخى تەكنیكى و زانستى كە زیاتر و زیاتر ڕۆژانە بەریدەكەوین،\nوا دەردەكەوێت كە بۆ(بونیادگەرایى هاوچەرخ) و( ڕەخنەى نوآ) كارێكى باشى كردبێت بۆیان،، چونكە ڕێژەیى چێژوەرگرتنەكان و بزۆكى چەشن بە هیچ شێوەیەك بەسنین بۆ لێكدانەوە "،\nلەسەر ئاستى ڕەخنەیى (باشلار) دابەشدەبێت بەسەر دوو سەردەمى فیكریى گەورەدا ئەوانیش : چركە ساتێكى (بابەت گەرایى ) كە تیایدا تێڕوانینگەلێكى دامەزراو لەسەر بیروباوەڕێكى زانستیانە و وا بەستە بە كاریگەربونى باشلار لە بارودۆخى مەعریفى كە بۆ خۆیى دەستنیشانكردبوو،، ئەوەش توێژینەوەیەك بوو لەسەر فورمەلەبونى فیكرى زانستى،، دووهەمیان كە بەدواى ئەودا دێت چركەساتێكى(خودگەرایى) یە كە تیایدا باشلار سەختیى بیروباوەڕى (بابەت گەراییانە) تێدەپەڕێنێت بۆئەوەى گوآ ڕادێرى بۆ ترپەكانى( خود) تا ئەوپەڕى. لەنێوان ئەم دووسەردەمەدا مەراقى بنەڕەتى و سەرەكى ( باشلار) بریتى بوو لە چۆنێتى تازەكردنەوەى (هەستى چێژ) لەناوماندا تا تێگەشتنێكى نوآ بداتە خەیاڵ، ئەمەش وایكرد كۆمەڵێك پێناسەى نوێى پێوە بلكێنێت و كۆمەڵێك ئاماژەى ترى پێببەخشێ ، ئەتوانین بڵێین كە هزرى باشلار لە هێڵێكى ڕوەو سەرەوەدا جێگیربوو، چونكە لە( دەروونشیكارى ئاگر )دا بەپێى بەڵگە و سەرچاوەكان وەك پشكنەرى دۆكۆَمێنتەكان دەبینرێتەوە ، دواتر لە كتێبى (بڵێسەى مۆم )دا شێوەى كەسێكى خەونبین بەدەقانەوە كۆتایى دێت ، لەوكاتەشدا ماوەى نێوانى (خود) و (بابەت) كزولاواز دەردەكەوێت یان هەر بوونى نامێنێت، لەبەرئەم هۆیەش زۆر جار قورس دەبێت گەر بە ماناى ئەكادیمى ووشەكە باشلار وەك ڕەخنەگرێكى ئەدەبى بشوبهێنین چ وەك ئاستى(بابەت گەرایى) كە دەربارەى وتراوە یان ڕێچكەى نزیككردنەوى ڕەخنەیى،، باشلارخۆشى سەبارەت بەوە بەم شێوەیە گوزارشتى كردووە :\n"من خۆم وەك مامۆستایەكى ئەدەبى نابینمەوە ، ڕۆشنبیریى تەواوم بۆ ئەوە پێنیە،، وانیە؟ من هەوڵم نەداوە لێكۆڵینەوە لەسەر سەردەمێك یان هەڵكۆڵین لە سەردەمێكى تردا بكەم،، هەموو ئەو كتێبانەى كە بەرهەمهێنراون بەلاى منەوە كتێبگەلێكن بۆ كات بەسەر بردن شیاون "\nباشلار بەردەوام بەشێوەیەكى وردتر لە ڕێگەى توێژینەوە ئەبستمۆلۆژیەكانیەوە گرنگیەكى زیاترى پێدەدرێت ، لەبرى ئەوەى وەك توێژەرەوەیەكى دەقە شیعرى و پەخشانئامێزەكان لێى بڕوانرێت، گەر چەمكەكانى ئەو لە ڕووى تیۆریەوە بە پلەى یەكەم زۆر سەخت بوبێت ، لە هەمان كاتدا سەرقاڵیە ڕەخنەییەكانى باشلار وا خۆیان دەنواند كە سەر بە ڕەگەزى خەیاڵن، گەر بێتو ئەم گوزارشتە ڕاست بێت كە بوترێت،، باشلار بە تەنیا هەوڵى دەدا بۆ چێژ بینینى خوێنەرو چێژ وەرگرتن لە دەقە شیعرى و پەخشان ئامێزەكان، ئەو خوێندنەوەیەى كە زۆر جار دەگۆڕا بۆ\n( ڕامانى وێڵكەر – reveries ).\nباشلار لە كاتێكدا ڕۆمانێكى (هێنرى بۆسكۆ) دەخوێنێتەوە دەڵێت :\n" چ مامۆستایەكى خراپى خوێندنەوە بوین ، ئێمە زیادە ڕەویمان كرد لە خەوندا لە كاتێكدا كە دەمانخوێندەوە ".\nئەم حاڵەتە باوە لەگەڵ باشلاردا بەردەوام بوو لە هەموو خوێندنەوەكانیدا ، ئەوەش بەو هۆكارەى كە ( ناتوانین لێكۆڵینەوە لەسەر هیچ شتێك بكەین تا لەسەرەتاوە خەونى پێوە نەبینین)..\nوەك نمونەو وەبیرهێناوەنەوە , باشلار پشتى بە پانتایى ئەفراندن بەست، لە ئەدەبى كلاسیكیەوە بۆ قەسیدەى سوریالى و دواتریش ڕۆمانتیكى ئەڵمانى و رۆمانتیكى ئینگلیزیشى لە خۆگرت، توانى تیۆرێك بۆ خەیاڵى ئەدەبى پێكبهێنێت لە كۆمەڵێك دەقى ئەفرێنراوى كۆمەڵە ناوێك كە دابەش بوبون لە نێوان / قەسیدە- ڕۆمان- پەیكەرتاشى –نیگاركێشى ، . وەك : بۆدلێر – ڤیكتۆر هۆگۆ – شیلى – نۆڤالیس- ئەدگارئالان پۆ- هێنرى بۆسكۆ- مالارمآ – لۆتریامۆن – ڤان كوخ – سلڤادۆر دالى – نیچە – سوێنبێرن – ڤالێرى،، تەنانەت لەسەر ئاستى توێژینەوە ئەبستمۆلۆژییەكانى بابەتگەرایى، باشلار جۆرێك لە وێژەیى ئیحتیمالى تێدایە، بەو هۆكارە كە ئەبستمۆلۆژیاى دژە دیكارتى كە بە تێڕوانینە نوێكانى خۆى دایمەزراندبوو جەخت لە ڕۆڵى (خود) دەكاتەوە، بۆ بڕیاردان لەسەر حەقیقەتى زانستى، بەمەش ماوەى ئەنتۆلۆژى نێوانى (خود) و (بابەت)ى لاوازكرد،، چیتر (بابەتگەرایى ) ئەو باسە پەیوەستە نەبوو بە دیاریكردنى خودى گشتگیرییەوە،، بەڵكو بە پێچەوانەى ئەوەوە یەكلاییكردنەوەى حەقیقەتى بابەتگەرایى لە ڕێگەى هاتنە ناوەوەى ڕاستەوخۆییەوە دەبێت لەسەر دەرەنجامى (بابەتگەرایى )، ئەمەش بەو پێییەى جیهانى تەنۆچكە بچوك و ووردەكان لەدواجاردا توانستى هەڵگرتنى ئەو تێڕوانینە تاكڕەهەندیان هەیە بۆ (بابەتگەرایى ) لە نێو ڕاپۆرتى زانستیى كلاسیكیدا ، ئەو نمونەیەش كە باشلار پێمانى دەدات لەسەر ئەم دیاردەیە ، دەستنیشانكردنى پێگەى ئەلەكترۆنە، بۆ گەیشتن بەمەش پێویستە لە ڕێگەى فۆتۆنەوە تیشك بدەینە ئەلكترۆن و ڕووناكى بكەینەوە ، بەڵام لەكاتى بەیەكگەیشتنى ئەلكترۆن لەگەڵ فۆتۆندا خێرایى ئەلكترۆن زیاتردەبێت و وامان لێ دەكات دركردن بە پێگەكەى كارێكى قورس بێت .. دەستەوسانى فیزیاییە هاوچەرخەكان بۆ چۆنێتى دەستنیشانكردنێكى تەواو بۆ پێگەو خێرایى ئەلیكترۆن، لەو بەیەكداچونەدا دێت كە لەنێوان میتۆدەكانى توێژینەوە و نێوانى (بابەت)دا خۆى دەبینێتەوە ، ئەم میتۆدانە لە هەوڵدان بۆ پێشكەشكردنى زانیارییەك سەبارەت بە ئەو،،. واقعیش بەردەوام سەبارەت بەعەقڵانیەتى كلاسیكى، جیاكەرەوەى ئەنتۆلۆژى بووە لە نێوان ( زانست و نازانستیدا | حەقیقەت و پڕوپوچیدا )، لەمەشەوە بابەتگەرایى هەموو ئەو حەقیقەتانەن كە واقیع دەریدەخات ، بەبآ ئەوەى ئەزمونى خودیى هاوبەشیكردنێك لەمەدا بكات . پێدەچێت پێشكەوتنى مەعریفى و كودەتا تیۆریەكانى مێژووى زانست ڕێكخەرى تیۆرى ئەو دەرەنجامانە نەبوبێتن بۆ باشلار كە داوامان لێدەكات بە شێوەیەك لە گومانەوە هەڵسوكەوت لەگەڵ بەها زانستیە كلاسیكیەكاندا بكەین و لە نێوانیشیاندا چەمكى (بابەتگەرایى )، بەڵام سروشتى كەسێتى باشلارو جیاوازیە مۆراڵى و فیكریەكانى ئەو توانایە بەهێزەیان پێدا بۆ وەرگرتنى هەموو ئەگەرەكانى( فیكرى ئیحتیمالى) كە لە ڕێگەى پرسیارەكانیەوە سەختى عەقلى تیۆریى تێدە پەڕێنێت،، لەوانەیە تاكە بیرمەندى مێژوویى مرۆڤایەتى بێت كە توانیویەتى وابەستەو كۆكردنەوە بكات لە نێوان : ( عەشق بۆ مكاتماتیك ، تا ئەو پەڕى سنورى نوێنەرایەتى ئەبستراكتیى / و قەسیدە )، مەبەست لە بونى قەسیدە بە هەموو ئایكۆنەكانیەوەیەتى ،، باشلار هەستا بە كۆكردنەوە لە نێوان چەند كارگەلێكدا كە بۆ هیچ كەسى دى كۆنەدەكرایەوە، چونكە باشلار باوەڕى بەشتێك هێنا ئەویش : تواناى خەیاڵى مرۆڤ و توانستى خەونبینین بە هەندآ شتگەلى ترەوە،، باشلار جەختیشى لەسەر پرسى پێشتربونى (خەون) لە بەرامبەر (تێگەیشتن) كردەوە،بەم شێوەیە و بۆ نمونە : ناتوانرآ لە گەردى فیزیایى هاوچەرخ تێبگەین بآ ئامادەكردنەوەى مێژووى كۆنى وێنەكانى ترى،هەروەها ناشتوانرآ دابڕان دروست بكرێت لەچوارچێوەى چەمگەرایى و ڕەهەندە ماتماتیكەكانى تیۆرى ڕێژەیى لە حاڵەتى ڕامان لە شیعرەكانى : نۆڤالیس، ڕیلكە، شیلى، ئەدگارئالان پۆ، بۆدلێر، و تەماهى كردن لەگەڵ درەوشانەوەكانیان سەبارەت بە پرسى ( لەبەرچى؟ ) ،،. كەواتە پەیامى زانستى پڕۆژەكەى باشلار لەم شێوەیەدا خۆى دەنوێنىَ :\n( قەسیدە دەروازەیەكە بۆ زانست ، شاعیر و زانا بەهەمان زمان گفتوگۆ دەكەن ). خەیاڵیش ئەو دەفرەیە كە هەموو ئامڕازەكانى باشلارى تیا كۆدەبێتەوەو تێیدا دەتوێنەوە،.باشلار عەشقى قەسیدە بوو، بەتایبەت ئەوجۆرە قەسیدەیەى كە كردارێكى شیعرى ناوازە دادەمەزرێنێت كە پێشتر و بەهیچ تێڕوانینێك بەرجەستە نەكراوە، ئەو ڕێبازى سوریالیزمى وەك سەرچاوەیەكى تیۆرى بۆ دنیا بینینەكانى دۆزیەوە، چونكە سوریالیزم دورترین سنورى نوێنەرایەتى شیعرى بۆ بەرجەستە دەكرد ،. باشلار هەرگیز نەدەخەوت گەر چەند دێڕێك شیعرى نەخوێندایەتەوە، زۆر خۆشحاڵ بوو بە هاوڕێیەتى شاعیرەكان ، سەبارەت بەخۆشحاڵى خۆى لە چاوپێكەوتنێكیدا بەم شێوازە گوزارشت لە هەستى خۆى دەكات :\n"جۆن لۆسكۆر( JEUN LESCUR ) بانگهێشتى ناو ئەدەبى كردم ،هەر ئەویش كارى بۆ ئەوە كرد كە هاوڕآ شاعیرەكانیم پێبناسێنێت، ئەو شاعیرانە لە وانە گشتیەكانمدا ئامادە دەبن،زۆر جار لەگەڵ ئەو شاعیرانە،كە هەموو كاتىَ شتەكان بەجدى وەرناگرن، باسم لە شاعیرەكان دەكردو فەیلەسوفەكانم بیر دەچووەوە، بەچەندین ئاهەنگى حەقیقى هاوڕێیەتى ئاشنا بووم" ..\nكەواتە ئەوەى كە دەمێنێتەوە لە بەردەمماندا دابەشكردنى چركەساتى (بابەتگەرایى ) و (خودگەرایى)یە لە هزرى ئەدەبیى باشلاردا . ئەمەش پرسێكى جێبەجێكاریە، كە ئامانج تیایدا تەنها هەوڵدانە بۆ دۆزینەوەى تاڵێكى وابەستەیى لەنێوان كەڵەكە بووەكانى ئەم هزرە، كە كاركردنى جۆراو جۆرو زۆر بون و كۆكارى كردووە لە نێوان وو جەمسەرى گەورەدا ئەویش مەبەست لە (قەسیدە / زانست)ە ، هەروەها ئەو ئامڕازە میتۆدیانەى كە باشلار بەكاریبردوون بەهەمان شێوە جیاواز بون ، ئەمە جگە لەجۆراوجۆرى و هەمەڕەنگى ڕەگەزە مەعریفیەكانى ….\nبێگومان مێژووى ڕەخنە تا دورترین سنوور باس لە باشلارى خاوەن باوەڕ ِو سەرسام بە زانست دەكات،،نمونەى ئەو باوەڕو سەرسامیەش لە كتێبى (شیكارى دەرونى بۆ ئاگر ) دایە، كە تیایدا پەنا بۆ (بابەتگەرایى) دەبات لە پێناو ڕاڤە كردنى ئەو مەعریفە هەڵەیەى كە خەیاڵكردنەوە لەدیاردەى ئاگر پێكیهێناوە،، دواتریش نمونەكانى ترى وەك (شاعیریەتى شوێن ) و (بڵێسەى مۆم) و (شاعیریەتى زیندەخەون) ،، لەمەشەوە باشلار ئارەزوو دەكات تا هەموو تواناكانى وێنەى شیعرى بدۆزێتەوەو هەڵكۆڵین دەكات لەنێو هەموو ئەگەرەكانیدا،دواتر بەستنەوەى ئەم وێنەیە بە پاشخانى هۆشیارى لە لاى (خود) ،، لەبەر ئەم هۆیەشە كە بەئاشكرا داواى گرتنەبەرى میتۆدى (دیاردەگەرایى) دەكات،چونكە لە تواناى هەیە كە لەسەرەتاكانیەوە درك بە وێنەى شیعرى بكات،،دواجار دەتوانین ئەو ڕێبازەى كە (جوانناسى باشلاریى) هەوڵى پێداوە بۆ خوێندنەوەى ئەفراندنى ئەدەبى بگەڕێنینەوە بۆ ئەمانە :\n1- لە قۆناغى یەكەمدا باشلار پشت دەبەستێت بە دۆزینەوەكانى دەرونشیكارى ،ئەمەش قۆناغى سەرەتاى گرنگیپێدانەكانى بوو بۆ ئەفراندن، دەقاودەق هاوكات بو لەگەڵ شیكردنەوەكەى بۆ (خۆنواندنى خەیاڵى دینامیكى) لە قەسیدەكەى لۆتریامۆندا،لەمەشەوە هەوڵیدا وەڵامى ئەو پرسیارە بداتەوەكە لە قەسیدەى ئەو شاعیرەى كردبوو : "كەواتە ئەو گرێیە چیە كەخۆیمان بۆ ئاشكرا دەكات و هەموو تواناكەى دابەشدەبێت بەسەر تەواوى كارەكانى لۆتریامۆنى شاعیردا ؟ " بەشێوەیەك كارەكانى لۆتریامۆنمان وەك دیاردەیەكى (حەقیقى دوژمنكاریى) بۆ دەردەخات ،، دواتر سەرەتاى پڕۆژەكەى بە توێژینەوە لەسەر ( ڕەگەزەكان ) پیادە دەكات .لەمەشیاندا لە سەرەتاوە هەوڵیدا هەموو تێڕوانینە هەڵەكانمان سەبارەت بە (ئاگر ) بسڕێتەوە كە دنیابینیەكانمانى داگیر كردبوو ، لەم پێناوەشدا هەوڵدەدات دەرونشیكارى بۆ ئاگر بكات، ئەمەش وەك فاكتەرێكى مەعریفى كە بمانگەیەنێت بە فورمەلەكردنى تێڕوانینێكى (بابەتگەراییانە) بۆ ئاگر ، هەموو ئەو چەمكانە دەپچڕێنێت لەگەڵ ئێستادا كە زانستى نین و لە ڕابردوودا خراونەتە پاڵ ئاگر ، مەبەست لە تێپەڕاندنى هەست و دنیابینینە (خودییەكان)ە، كاریگەرى دەرونشیكارى لەلاى باشلار تا نووسینى ڕەگەزەكانى تریش بەردەوام دەبێت ، واتە هەرسىَ ڕەگەزى\n( هەوا – ئاو – خاك )..\n2- لەقۆناغى دووەمدا باشلار ئازادیەكى زیاتر بەدەست دەهێنێت لە بەرامبەر سەختى بیروباوەڕى زانستى و دەگۆڕێت بۆ ڕەخنەگرێكى خەونبین، تەنها ئەو كتێبانە دەخوێنێتەوە كە سەرسامى و سەرسوڕهێنانى تیا دەهەژێنێت ، ئەمەش لەپێناو ئەوەدابو هەتا فەلسەفەى تایبەت بە قەسیدە بدۆزێتەوە لە ڕێگەى پێكهاتەى (چەمكگەرایى) كە زۆر دەگونجا لەگەڵ ڕۆحە تازەكەیدا ، سەبارەت بەمەش دەڵێت: " ئاه ،، درەنگ جەستەو ڕۆحى خۆم تەرخان كرد بۆ كارى ماتماتیكى – mathematique ، دواى بەریەككەوتنم لەگەڵ قەسیدە هەستمكرد زیاتر درەنگ كەوتووم ، هەموو ژیانم لە ژێر كاریگەرى درەنگ كەوتندایە ، من نامەوێت چیتر لەگەڵ هەڵكشانى تەمەنمدا هیچ كتێبێكى تر بخوێنمەوە جگە لە كتێبە نایابەكان،، ئەم خوێندنەوە بێدەنگەم ئارەزووى هیچ ووتە و ڕونكردنەوەیەك ناكات،، تەنها لە هەوڵى ئەوەدایە كە ڕاستگۆ بێت لەگەڵ تینوێتیم بۆ خوێندنەوەو چێژ وەرگرتن لەگەڵ بەدوایەكدا هاتنەكانى دەق " ،،.\nبەڵام چۆن دەتوانرێت هاوتەبایى دروستبكرێت لە نێوان ئەم خوێندنەوە سپییەى كە هیچ نیەتێكى پێش وەختانەى تێدا نیە ؟، بەتایبەت خودى باشلار كە ووتبوى دەیەوێت شتێك پێشكەش بكات بە (ڕەخنەى ئەدەبى) و ئەو خوێندنەوەیەى كە لەسەر ڕەهەند گەلێكى ڕاڤەكارییانە دادەمەزرێت، و ئەو هەوڵەى كە لەگەڵ میتۆدى (دیاردەگەرایى)دا داویەتى،چونكە ئەو باوەڕى وابوو كە ( وێنە ) لەسەر ئەنتۆلۆژیاى ڕاستەوخۆ دادەمەزرێت ، دواتر داوا لە خوێنەر دەكات كە( وێنە ) بە شێوەى شتێك یان نوێنەرى شتێك نە بینێتەوە و ڕەفتارى لەگەڵدا نەكات، بەڵكو هەوڵبدات حەقیقەتى ئەو وێنە تایبەتیە دەستگیر بكات، بەو پێیەى كە هیچ شتێك ئامادەى ناكات، كەواتە لەدایكبووى ئەو چركە ساتەیە كە تیایدا دێتە بوون و چۆكیش دانادات بۆ ڕایى كردن و دەنگدانەوەى ڕابردووش نیە،، بەم هۆیەشەوە باشلار جەخت لەسەر پرسى ئامادەیى ڕاستەوخۆ دەكاتەوە لەبەردەم وێنەدا ، بۆ ئەمەش چەند چەمكێكى فورموكرد وەك : ( هەرلەخۆوە – العفویە ،، ئازادى ،، نوێگەرى ) كە دەسپێكى تیۆریى باشلار بوون بۆ نزیكبونەوە لە وێنەى شیعرى ،، بەشێوەیەكى (نێوكۆیی)ش پرسیارى دەربارەى میتۆدى تیۆرى شیاو بۆ گوزارشت لە (تایبەتمەندى خودیى) كرد سەبارەت بە گوزارشتكردنى هونەرى و تایبەتمەندیەكانى شیعر،، بۆ ئەمەش (دیاردەگەرایى) گرتە خۆى وەك فەلسەفەیەك كە هەموو ئەو توانستانەى تێدادەبینرێتەوە، چونكە میتۆدى (دیاردەگەرایى) زۆر بەسادەیى گرەوى خۆى لەسەر (هۆشیارى و ڕامانى خود) دەكات لە نزیكردنەوەى شتەكانى جیهان،، ئەمەش باسێك بو باشلار خۆى زۆر حەزى پێدەكرد،چونكە لەهەمان كاتدا هۆكارەكەشى پێدەبەخشى…\nكورتەیەك سەبارەت بە باشلار\nبیرمەندو فەیلەسوفى فەڕەنسى ( گاستون باشلار) لە ساڵى (1884) لە دایك بووەو لە ساڵى (1962)دا كۆچى دوایى كردووە، باشلار بە یەكێك لە گرنگترین فەیلەسوفەكانى فەڕەنسا دەژمێردرێت ، كە سانێكیش پێیان وایە كە باشلار گەورەترین و هاوچەرخترین فەیلەسوفى(دیاردەگەرایى)یە، باشلار زۆرینەى ژیانى خۆى بۆ (فەلسەفەى زانستەكان) تەرخانكرد،چەندین بیرۆكەى جیاوازى لە بوارى (ئەبستمولۆژیا) دا فورمەلەكرد، ڕەنگدانەوەى چەمكەكانى ئەم فەیلەسوفە لە (بەربەستى مەعریفى ) و (دابڕانى مەعریفى ) و (جەدەلیەتى مەعریفى ) و\n( مێژووى گەڕانەوە)دا خۆى دەبینێتەوە و كۆمەڵە هاوكاریەكن كە تائێستا كەس نەیتوانیوە تێیان بپەڕێنێت، هەروەها كاریگەرى ئاشكراى لەسەر فەلسەفەى بیرمەندەكانى هاوچەرخى خۆى و ئەوانەشى بەدوایدا هاتن بەجێهێشت،\nباشلار خاوەنى (13) كتێبەو گرنگترین كتێبەكانى لە بوارى\n( فەلسەفەى زانستەكان) دا بریتین لە :\n1- عەقڵى زانستى نوآ – 1934-\n2- پێكهێنانى عەقڵى زانستى -1938 –\n3- عەقڵانیەت و پراكتیزەكردن -1948-\n4- مادیەتى عەقڵانى -1953-\nباشلار توێژینەوەكانى خۆى لەسەر ئەو هۆكارانەى كە مرۆڤ لە ڕێگەیانەوە مەعریفەى زانستى بە هاوكارى عەقڵ پێكدەهێنێت بەقوڵى ئەنجامدا،،بەڵام لە ناكاو و لەساڵى (1938) دا هەموانى توشى شۆك و سەرسامیى كرد، كاتآ كتێبى\n( دەرونشیكارى ئاگر) ى بڵاو كردەوە،ئەو كات بەتەواوى میتۆدە ناسراوەكەى خۆى لە ( فەلسەفەى زانستەكان )ەوە گواستەوە بۆ بابەتێكى تازە لە بوارى دەرونشیكاریدا ، لەم توێژینەوە نوێیەشیدا ( مرۆڤ ) بووە مەوداى دەرونشیكارى بۆ ماتریاڵ، پێدەچێت جیاوازى سەرەكى باشلار و كەمەندكێشیى و جوانى بیركردنەوەكانى لەوەدا بێت كە زیهنیەتێكى ئازادى هەیە كە هیچ تایبەتمەندیەك لە بوارى هەڵبژاردنى بابەتەكانى، یان كاركردن لەسەریان لەو قۆناغەدا كە گرنگى دەدات بە ( فەلسەفەى زانستەكان ) ڕایناگرن ، و دواتر دەبینین دەگوێزێتەوەسەر توێژینەوەكانى( خە یاڵى شاعیرى ) و ( فەلسەفەى ئیستاتیكاو هونەر) ، ئەوەش لە نوسینى ( دەرونشیكارى ئاگر )ەوە دەستپێدەكات ، و دواتریش كتێبى ( ئاو و خەونەكان -1941) و ( هەوا و بینراوەكان ) و دواتریش ( خۆڵ و خەونەكانى ویست ) و ( خۆڵ و خەونەكانى حەوانەوە – لەساڵى 1948) و دواتر( شاعیریەتى شوێن – 1957) و دواى هەموو ئەمانەش ( شاعیریەتى زیندە خەون -1960) ، قۆناغى دووەمى ژیانى باشلار دواى وەستانى لەسەر (عەقڵ) ، پێگەیەكى نوێى ترى دەستنیشانكرد ، ئەویش توێژینەوەكانى بوو لەسەر ( خەیاڵ و كارى خەیاڵدانى مرۆڤ )، دواى ئەوەش هەوڵیدا توێژینەویەكى فەلسەفى سەراپاگیرى بۆ ئەفراندنى شیعرى بكات ، گرنگ لە فەلسەفەى باشلار دا ئەوەیە كە خاوەنى كەسایەتیەكى ئەفرێنەرانەى كراوەیە لە بەردەم جیهان و مرۆڤایەتى دا كە بۆ هەتا هەتایە كاریگەرى خۆى دەمێنێت…..\n– باشلار بین التحلیل النفسی والمنهج الچاهراتی، او البحپ عن رۆیە نقدیە جدیدە – بوخلی گ سعید\n– غاستون باشلار ( ویكیبیدیا )\n( tahercen@yahoo.com )\nPrevious که‌رکوک ئه‌مجاره‌ش لێمان ببووره !\nNext به‌رگی یه‌که‌می ئه‌زموون و یاد له کوردستان چاپ کرا!


مەرجەكانی سەرۆك بارزانی دەبنە بنەمای پێكهاتنی حكوومەتی نوێی عێراق\n:: PM:04:20:23/06/2022 \nدوێنێ سەرۆك بارزانی دووپاتی كردەوە كە مەرجەكانی هەرێم لەبارەی بەشداریی لە حكوومەتی داهاتوو و پرۆسەی سیاسیی عێراق، پابەندبوونی لایەنە سیاسییەكانە بە هەرسێ پرەنسیپی هاوبەشی و هاوسەنگی و سازان، پەرلەمانتارێكی چوارچێوەیش رای گەیاند كە هەمووان بەو پرەنسیپانە بۆ پێكهێنانی حكوومەتی نوێ رازین.\nحكوومەتی نوێ كار بۆ بۆ چارەسەركردنی ناكۆكییەكان حكوومەتی فیدراڵی و هەرێمی كوردستان بكات\nئەمڕۆ پێنجشەم ئەحمەد ئەسەدی، پەرلەمانتاری چوارچێوەی هاوئاهەنگی لە بەیاننامەیەكدا لەناو پەرلەمانی عێراق خوێندییەوە گوتی، هێزە سیاسییەكان لەسەر پێكهێنانی حكوومەتێكی نیشتمانی لەسەر بنەمای هاوسەنگی و سازان و هاوبەشی رێككەوتوون، بەشێوەیەك خواستەكانی گەلی عێراق بێنێتە دی و رێز لە بەها دەستوورییەكان بگرێت، كاریش بۆ بۆ چارەسەركردنی ناكۆكییەكان لە نێوان هەردوو حكوومەتی فیدراڵی و هەرێمی كوردستان بكات، جیا لە دەركردنی یاسای نەوت و غاز و ئاوەدانكردنەوەی ناوچە ئازادكراوەكان و سەپاندنی شكۆی دەوڵەت لەسەر هەمووان.\nئەسەدی لە بەیاننامەكەدا دووپاتی لە گرنگیی قۆناغی ئێستە كردەوە، لەپاڵ بەڵێندان بەوەی چارەسەرییەكان لە ئاستی مەترسی و كێشەكاندا بێت، پێویستیشە هێزە سیاسییە بەشدارەكان لە پێكهێنانی حكوومەتدا بەرپرسیارەتی رووبەڕووبوونەوەی ئەو كێشانە بگرنە ئەستۆ، جیا لە رێزگرتنیان بۆ بڕیاری فراكسیۆنی سەدر.


موحه‌مه‌د حه‌کیم: له کۆبوونه‌وه‌که‌ی سه‌رۆکی هه‌رێمدا جه‌خت کرایه‌وه شوێنی حه‌شدی شه‌عبی له کوردستاندا نییه\nی مانگی چوار ٢٠, ٢٠١٥\nسه‌رۆکی هه‌رێمی کوردستانی عێراق له‌گه‌ڵ لایه‌نه سیاسیه‌کانی هه‌رێمدا کۆده‌بێته‌وه بۆ تاووتوێکردنی ژماره‌یه‌ک هه‌لومه‌رجی هه‌نوکه‌یی که په‌یوه‌ندییان به ڕه‌وشی هه‌رێمه‌که‌وه هه‌یه.\nموحه‌مه‌د حه‌کیم، ئه‌ندامی مه‌کته‌بی سیاسی کۆمه‌ڵی ئیسلامی ده‌ڵێت کۆبوونه‌وه‌که هه‌نگاوێکی باش بوو تا له نزیکه‌وه ئه‌و پرسه گه‌رموگوڕانه‌ی هه‌ن له نزیکه‌وه باس بکرێن و به تایبه‌تیش له‌وه‌دا گرنگ بوو که ناڕوونیه‌ک له ڕاگه‌یاندنه‌که‌ی هه‌فته‌ی ڕابردووی سه‌رۆکی هه‌رێمدا بوو وه‌ک به‌ڕێز حه‌کیم ده‌ڵێت له‌لایه‌ن سه‌رۆکی هه‌رێمه‌وه به‌رچاو ڕوونیه‌ک خرایه به‌رده‌م ئاماده‌بووانی کۆبوونه‌وه‌که.\nموحه‌مه‌د حه‌کیم ده‌ڵێت له‌و به‌رچاو ڕوونیه‌ی سه‌رۆکی هه‌رێم خستیه ڕووباسی له ده‌ستێوه‌ردانی کاروباری ناوخۆی هه‌رێم کرد و هه‌روه‌هاش باسکردنی هه‌ندێک له ڕاگه‌یاندنه‌کان بۆ دۆخی جاران له ڕوانگه‌ی دوو به‌ڕێوبه‌رایه‌تیه‌وه که هه‌ندێک له نوسه‌ران و میدیاکارانه‌وه ده‌یخه‌نه ڕوو.\nبه‌ڕێز حه‌کیم ده‌شڵێت ئه‌م بارودۆخه‌ی هه‌رێم پێویستی به سنگ فراوانی و لێکتێگه‌یشتنی زیاتر هه‌یه و هه‌ر لایه‌نێکیش ده‌ستێوه‌ردان له بارودۆخی هه‌رێمدا ده‌کات ده‌بێت به زمانی گفتوگۆی زیاتر هه‌وڵبدرێت، به‌ڵام ناوی لایه‌نی ده‌ستێوه‌رده‌ر ئاشکرا ناکات.\nبه‌ڵێن ساڵح وتوویژی له‌گه‌ڵ موحه‌مه‌د حه‌کیم ئه‌ندامی مه‌کته‌بی سیاسی کۆمه‌ڵی ئیسلامی کردووه.\nوتووێژ له‌گه‌ڵ موحه‌مه‌د حه‌کیم


سوید ڕەگەزنامەی بە ئەحمەدڕەزا جەلالی بەخشی\nلێکۆڵەوەر لە ئینستیتیوتی کارۆلینسکا ئەحمەد ڕەزا جەلالی کە لە ئێران حوکمی لە سێدارەدانی دەرچووە، سوید ڕەگەزنامە پێ بەخشی.\n- وەزیری دەرەوەی سوید مارگۆت ڤاڵسترۆم دەڵێت، پێشتریش چەند جارێک قسەم لەگەڵ وەزیری دەرەوەی ئێران کردووە و لە ئاستی یەکییەتیی ئەورووپاشدا ئەم باسەمان ورووژاندووە.، ئێمە کار بۆ ئەوە دەکەین کە حوکمی سێدارە لەسەر جەلالی لا ببرێت. ڤاڵسترۆم دەڵێت.\nجەلالی لە سەردانێکیدا لە مانگی ئەپریلی ساڵی ڕابوردوو بە گومانی سیخوڕیی بۆ ئیسرائیل لە لایەن ڕژێمی ئێرانەوە دەستگیر کراوە. پێش ماوەیەک سزای لە سێدارەدانی بۆ دەرچوو.\nوەزارەتی دەرەوەی سوید پێشتر لە هەوڵی ئەوەدا بوون بەدواداچوون بۆ کەیسی جەلالی بکەن بەڵام بەهۆی ئەوەی کە ئەو لێکۆڵەوەرە ڕەگەزنامەی سویدیی (جنسییە) نەبوو ئاسان نەبوو بۆ سوید زانیاریی لەسەر بارودۆخی جەلالی وەربگرێت.\n- پاتریک نیلسۆن ڕاویژکار لە وەزارەتی دەرەوەی سوید دەڵێت لە هەوڵەکانمان بەردەوام دەبین، سوورین لەسەر ئەوەی کە ئێران نابێت حوکمی لەسێدارەدانی جەلالی جێبەجێ بکات.\nهەروەها ڕێکخراوی ئامنێستی سوید پێشوازیی لەم بڕیارەی دەستگەی کۆچی سوید دەکەن و دەڵێت ئیتر سوید مافی ئەوەی هەیە چاوی بە ئەحمەدڕەزا جەلالی بکەوێت و بەو هیوایەین هەوڵەکانی سوید ببێتە هۆی ئازادکردنی جەلالی. ئامی هیدەنبۆری وتەبێژی ئامنیستی دەڵێت.\nتا ئێستا وەزارەتی دەرەوە ڕایاننەگەیاندووە ئاخۆ ئەوەی کە جەلالی ڕەگەزنامەی سویدیی وەرگرتووە چ کاریگەرییەکی هەیە لەسەر کەیسەکەی، بەڵام سەعید موحەمەدی پرۆفێسۆر لە مافی گەلان لە زانکۆی ستۆکهۆڵم دەڵێت ئەم بڕیارەی سوید دەبێتە بنەمایەکی بەهێز بۆ دانووستانەکانی داهاتوو سەبارەت بە مافی ئەحمەدڕەزا جەلالی لەگەڵ ئێران.\nکۆی سه‌ردان: 17456921


زانکۆی ھانیانگ - ویکیپیدیا، ئینسایکڵۆپیدیای ئازاد\nخۆشەویستی لە ڕاستگۆیی و چاکەکاریدا\nدکتۆر کیم لیون جون\nکیم وو سیونگ Ph.D.\nبەشەکانی سێئول (پارێزگای سیۆنگ دیۆنگ، سێئول، کۆریای باشوور)\nERICA Campus(Sangnok-gu, Ansan, پارێزگای گیۆنگگی، کۆریای باشوور)\nزانکۆی ھانیانگ (بە ھانگول:한양대학교 ھانیانگ دێ ھاگوا) زانکۆیەکی لێکۆڵێنەوەیی تایبەتە لە کۆریای باشوور، بەشی سەرەکی زانکۆکە دەکەوێتە سیۆل، و ناوەکەی (ھانیانگ) لە جۆسۆن بەکارھاتووە، زانکۆکە لە سالی ١٩٣٩ وەک قوتابخانەیەکی ئەندازیاری دامەزراوە، زانکۆی ھانیانگ یەکەم کۆلێژ بوو لە وڵاتی کۆریای باشوور کە خزمەتگوزاری ئەندازیاری و تەلارسازی پێشکەش بکات، و پلەبەندی زانکۆکە بە زۆری لە پێشڕەوی زانکۆکان دا بووە لە نیشتمانی کۆریای باشوورە، زانکۆی ھانیانگ بۆ ھەر ساڵێک زیاتر لە سێ ھەزار قوتابی نێودەولەتی وەردەگرێت، و زیاتر لە سێ ھەزار قوتابی دەنێرێتە دەرەوەی وڵاتەکەی بۆ خوێندن بە شێوەی ساڵانە، لەوەتەی ٢٠١٨وە زانکۆی ھانیانگ ھاوبەشی لەگەڵ زانکۆکانی ٧٦ وڵاتدا کردووە.\n٢.١ لقی سێئول\n٢.٢ لقی ERICA\nزانکۆی ھانیانگ لە ١ی تەممووزی ١٩٣٩ وەک قوتابخانەی ئەندازیاری دۆنگ-ئەی دامەزراوە، لە سەردەمی داگیرکاری ژاپۆن، کۆلێژەککە دەستی کرد بە وەرگتنی ٦٣٠ قوتابی لە ٣٥ بەش لە سێئول، دواتریش لە ساڵی ١٩٤١ بۆ یەکەمجار قوتابییەکانی دەرچوون، کۆلێژەکە لەو کاتەدا ھەوڵی دا خۆی بەرز بکاتەوە بۆ زانکۆ، لە ئایاری ١٩٤١ کۆلێژەکە خوێندنی لە تایبەتمەندی ئەندازیاری و تەکنۆلۆژیا ئۆفەری بۆ ١٠٠ قوتابی کرد کە قوتابخانەیان تەواو کردبوو، لە ١٩٤٣ کە کۆریا ھێشتا لەژێر داگیرکاری ژاپۆن دابوو، کۆلێژەکە وەستا لە وەرگرتنی قوتابی نوێ، ئەمەش وای کرد زانکۆکە بۆ ماوەیەکی کاتی دابخرێت، ئەوە بوو لە ١٥ی ئازاری ١٩٤٤، کە ٧٨ قووتابی توانیان لە زانکۆکە خوێندن تەواو بکەن و دەربچن.\nدوای وەرگرتنی سەربەخۆیی کۆریا لە ١٩٤٥، کۆلێژی دۆنگ-ئەی ناوی خۆی گۆڕی بۆ کۆلێژی ئەندازیاری بۆ دامەزراوەی نیشتمانی، دامەزرێنەری کۆلێژەکە دکتۆر کیم لیون-جون بوو، کە گرنگیدا و گرنگی پیشەسازی و پێشکەوتن و نوێگەری کۆریای دەبینی و زانکۆی ھانیانگی دامەزراند.\nلە سەردەمی جەنگی کۆریا بەشەکانی ناوەوەی کۆلێژەکە تێکدران و باروودۆخی کۆلێژەکە تێکچوو، ھەرچۆنێک بێت خوێندن بەردەوامی پێدرا لە بوسان، کۆریا بە دابینکردنی مامۆستای کاتی، تەنانەت لە کاتە سەختەکانیش کۆلێژەکە چەندین مامۆستایەکی زانستی گرت بۆ دابینکردنی ناوەندێکی زانستی بۆ مامۆستاکانی قوتابخانەی دواناوەندی، و زانکۆی ھانیانگ ڕێگەپێدانی بۆ کراوە وەک قوتابخانەیەکی فەرمی لەلایەن وەزارەتی پەروەردەی کۆریای باشوورەوە.\nلقی سێئول ماڵ و نیشتنگەی ١٥ کۆلێژ و ٦٠ بەش تیابووی چەندین سەنتەری لێکۆلینەوەیییە، لقی سێئول زیاتر لە ٦٠ بالەخانەی ھەیە، لەناویاندا زانکۆی ژنانی ھانیانگ، زانکۆی سایبەری ھانیانگ، لە ٢٠٠٩ باڵەخانەیەکی نوێ تەواو کرا، و سەنتەر بۆ قوتابیانی پەککەوتوو لەھەمان ساڵ بنیاندنرا، ھەروەھا لقەکە چەندین بەشی گرنگی تریشی ھەیە، کەوا پەیوەندییەکی ڕاستەوخۆی بە زانکۆکە نییە، بەڵام پەیوەندییەکی ناڕاستەوخۆ\nلقی ERICA لقێکە دەکەوێتە ئانسان، پارێزرگای گیۆنگگی، بە نزیکەیی ٦٠ کلیۆمەتر لە باشووری سێئول لە ٢٠٠٩ لقەکە بە فەرمی لەلایەن حکوومەتەوە دانی پێنرا، لقەکە نیشتنگەیەکە بۆ ٩ کۆلێژ و ٤٢ بەش،\nبەشداربووانی ویکیپیدیا، «Hanyang University»، ویکیپیدیای ئینگلیزی. سەردان لە ١٩ی ئەیلوولی ٢٠٢١.\n^ ئ ا "Facts at a Glance - Undergraduate Students". Hanyang University. Retrieved 2018-03-15.\n^ ئ ا ب "Hanyang University Chronology". Hanyang University. Retrieved 2017-03-15. ١ی تشرینی یەکەمی ٢٠٢٠ لە وەیبەک مەشین، ئەرشیڤ کراوە.\n^ ئ ا ب "Hanyang University History". Hanyang University. Retrieved 2017-03-15.\n^ "Hanyang University Seoul Campus". Hanyang University. Retrieved 2018-03-15. ١٤ی ئابی ٢٠١٩ لە وەیبەک مەشین، ئەرشیڤ کراوە.\n^ ئ ا "Affiliated/Auxiliary Facilities". Hanyang University. Retrieved 2021-01-24.\n^ "Hanyang University Official Brochure". THE World University Rankings. Retrieved 2018-03-15.\nکۆمنزی ویکیمیدیا، میدیای پەیوەندیدار بە زانکۆی ھانیانگ تێدایە.\nوەرگیراو لە «https://ckb.wikipedia.org/w/index.php?title=زانکۆی_ھانیانگ&oldid=899782»\nپەیمانگا پەروەردەییەکان کە لە ١٩٣٩ دامەزراون\nپەروەردە لە ئانسان\nدامەزراوەکانی ١٩٣٩ لە کۆریا


دۆج چالێنجه‌ری ئێس ئاڕ تی 2020 به‌شێوه‌یه‌كی تایبه‌ت نمایش كرا\nكۆمپانیای دۆج ڕای گه‌یاند كه مۆدێلێكی نوێی له چالێنجه‌ری ئێس ئڕ تی خسته بازاڕه‌وه، له ڕووی دیزاین و تایبه‌تمه‌ندییه‌وه گرینگییه‌كی زۆری پێ داوه و قه‌باره‌ی بزوێنه‌ره‌كه‌یشی گه‌وره‌تر كردووه.\nماڵپه‌ڕی "caricos"ی میكانیكی ئاشكرایان كردووه كه دۆج نوێترین مۆدێلی چالێنجه‌ری خسته بازاڕه‌وه، به‌شێوه‌یه‌كی تایبه‌ت كه له‌ڕووی هێز و تایبه‌تمه‌ندییه‌وه گۆڕانكاری ته‌واوی تێدا كراوه، چونكه له جۆری ''چالێنجه‌ر ئێس ئاڕ تی سوپه‌ر ستۆكه'' واته ئه‌وپه‌ڕی هێز، به‌راورد به مۆدێله‌كانی تریش بزوێنه‌ری گه‌وره‌تر كراوه و هێزی ده‌رچوونیشی زیاتر كراوه.\nله‌باره‌ی تایبه‌تمه‌ندی و هێزه‌كه‌یشیه‌وه دۆج توویه‌تی، چالێنجه‌ری تازه هێزی گشتی بۆ هێزی 807 ئه‌سپ زیاد ده‌كات و بزوێنه‌ره‌كه‌یشی 6.2 لیتره و ده‌رچوونه‌كه‌یشی به ڕێژه‌ی 1.8 ئینج زیاد كراوه، ئه‌مه ڕێی ده‌دات به كه‌متر له 3.25 چركه له سفره‌وه بگاته 100 كیلۆمه‌تر له سه‌عاتێكدا، ئه‌مه‌یش وای كردووه نرخه‌كه‌ی بگاته 79 هه‌زار دۆلاری ئه‌مه‌ریكی.\nدۆج یه‌كێكه له كۆمپانیا به‌ناوبانگه‌كانی دنیا بۆ دروستكردنی ئۆتۆمبێل، ئه‌م كۆمپانیایه له ئه‌مه‌ریكا له‌سه‌ر ده‌ستی دوو برا به‌ناوی "جۆن فرانسیس دۆج و هۆرێس ئیگن دۆج" له ساڵی 1900 دامه‌زراوه، هه‌روه‌ها ئۆفیسی سه‌ره‌كی ئه‌م كۆمپانیایه له "ئوبڕۆن هیڵزه" له ئه‌مه‌ریكا، ئێسته ئه‌م كۆمپانیایه یه‌كێكه له‌و كۆمپانیایانه‌ی كه ساڵانه داهاتێكی یه‌كجار زۆر به‌ده‌ست ده‌هێنن، ئه‌مه‌یش به‌هۆی زۆر فرۆشی ئۆتۆمبێله‌كانیه‌تی.


بۆ بەرگرتن لە تاوان میکرۆفۆن لە ناوچەی یارڤا دادەنرێت - Radio Sweden Kurdish - رادیۆی سوید Radyoya Swêdê | Sveriges Radio\nوێنە: Anders Ahlgren/SvD/TT\nبۆ بەرگرتن لە تاوان میکرۆفۆن لە ناوچەی یارڤا دادەنرێت\nبڵاو کرایه‌وه torsdag 16 november 2017 kl 10.07\nپۆلیس مۆڵەتی پێ دراوە بۆ بەرگرتن لە تاوان لە گەڕەکەکانی، ڕینکەبی، تێنستا و هیوسبی میکرۆفۆن دابنێت.\nبەپێی هەڵسەنگاندنی پۆلیس پێدەچێت بە سەدەها میکرۆفۆن لەو گەڕەکانەدا دابنرێن و لەگەڵ هێڵی ناوەندی دەستگەی پۆلیس ببەسترێنەوە.\nئامانج لەم کارە ئەوەیە کە لە ڕێی ئەو میکرۆفۆنانەوە لە کاتی ڕووداوی تەقەکردن، تەقینەوە و هاوارکردندا ڕاستەوخۆ ئەو دەنگانە بگەنە پۆلیس، هەروەها ڕاستەوخۆ نامەیەکی ئەلەکترۆنی لە شێوەی مەیل یاخود ئێس ئێم ئێس بگاتە پۆلیسی ناوچەکە و بە زووترین کات بگەنە شوێنی ڕووداوەکە.\nیواکیم سۆدەرسترۆم بەرپرسی کامێرای چاودێری لە دەستگەی پۆلیس دەڵێت پێشبینی دەکەین ئەم میکرۆفۆنانە بە هاوکاریی کامێراکان ماوەی گەیشتنی پۆلیس بۆ شوێنی ڕووداوەکان کورت بکەنەوە، بەراورد بەوەی کە ئەگەر کەسێک تەلەفۆن بۆ ژمارەی فریاگوزاریی 112 بکات و بکەوێتە سەرەوە.\nئەو هەروەها دەڵێت لە ڕێی ئەو میکرۆفۆنانەوە دەتوانین بزانین بۆ نموونە ئەو تەقانەی دەکرێن لە چەکی ئۆتۆماتیکییەوە دێن یاخود دەمانچەی ئاسایی.\nئەو میکرۆفۆنانە شاراوە دەبن و ئەو دەنگانەی لەو میکرۆفۆنەوە دەگەنە لای پۆلیس هەڵناگیرێن واتا دواتر دەسڕدرێنەوە هەروەها وتووێژی ئاسایی نێوان خەڵکی لە ڕێی ئەو میکرۆفۆنانەوە بە ڕوونی نابیسترێت.\nجێی ئاماژەیە لە مانگی مای ڕابوردووەوە 55 کامێرای چاودێریی لە ناوچەی یارڤا لە ستۆکهۆڵم واتا گەڕەکەکانی ڕیبکەبی، تێنستا و هوسبیدا دانران، پۆلیس دەڵێن ئەو کامێرانە سوودێکی زۆریان هەبووە بۆ نموونە بۆ دۆزینەوەی ئەو کەسانەی ماددەیهۆشبەر بڵاو دەکەنەوە یاخود ئەو کەسانەی ئاژاوە دەنێنەوە.\nهەر هەینی ڕابوردوو سەرۆکایەتیی هەرێمی ستۆکهۆڵم بڕیاری دا مۆڵەتی مانەوەی کامێرەکانی چاودێریی لەو گەڕەکانە بۆ ماوەی 5 ساڵی دیکە نوێ بکرێتەوە.


"قادمون یا اربیل"ـتان لەیاد نەچێت\n6/3/2021 - 18:52\nئێستا بەرژوەندیەکانی ئەمریکا و کورد لەگەڵ یەکدی دەگونجێن ، هەم ئەمریکا پێویستی بە کوردە، هەم کوردیش پێویستی بە ئەمریکایە\nهـەرێمی کوردستان و بەتایبەت پایتەختەکەی هەولێر بە سیمبۆلی ئێمناهی و سەقامگیری لەناوچەکەدا ناسراو و دیارە ، ئێستا زوربەی وەڵاتە رۆژئاواییەکان ، بەتایبەت ئەمریکا بەباشی دەزانن لە رۆژهەڵاتی نێوەراست هیچ شوێنێک وەکۆ هەولێر جێگای سەقامگیری نابێت بۆ ئەوان بۆ ئەوەی هێزەکانیان لێ جێگیربکەن و کار بۆ چەسپاندنی سیاسەتی دەرەوەی خۆیانبکەن ، هەولێریش بە سەقامگیری و ئاوەدانیەکەیەوە هەموو کاتێک ئامانجی نەیارانی مللەتی کورد بووە بەدرێژایی مێژوو\nسـەبارەت بە پەیوەندی هەولێر لەگەڵ وەڵاتە دراوسێیەکانمان ، من پێموایە هەر یەکە لە ئێران و تۆرکیا ئێستا هەموو هەوڵێکی خۆیان چرکردووەتەوە بۆ ئەوەی هەژموونی خۆیان لە رۆژهەڵاتی نێوەراست زیادبکەن و زیاتر دەستبخەنە نێو کاروباری نێخۆی وەڵاتان "کار بۆ گەراندنەوەی ئەو ناوچانە دەدەن کە چەندەهان ساڵ پێش ئێستا لەلایان سەفەوی و عوسمانیەکانیانەوە داگیرکرابوون" ، بۆ نموونە ئێران ئێستا بەشێوەیەکی ئاشکەرا هەژموونی هەیە لەهەر یەکە لە ؛ عێراق ، سووریا ، یەمەن ، لیبیا و لبنان. سەرکردەی پێشووی سۆپای قوودسی ئێرانیش "قاسم سۆلەیمانی" ئەم هەژموونەی هەنگاو بەهەنگاو زیادکردووە و لە ژێر ناوی جیاوازە هێز و میلیشیایان لەناوچەکەدا درووستکردووە ، واتا کاری شەو و روژێک نەبووە ، هەر بوویە کاتێک ترەمپ پرسیاری لە کابینەکەی و بەتایبەت ڕاوێژکارە سەربازییەکانی کرد چۆن بتوانن ئەو هەژموونی ئێران نەهێڵن یان کەمبکەن؟ ، مایک پۆمپەیۆ ، وەزیری دەرەوەی ئەو کاتی ئەمریکا پێشنیازی کۆشتنی قاسم سولەیمانی دابوو بە ترەمپ ، کە دواتر ئەو کارە ئەنجامدرا و، قاسم سولەیمانی لە نزیک فرۆکەخانەی بەغدا کۆژرا\nهەر چەندە ئێران لەرێگەی دوو فیلم بانگەشەی ئەوەیان دەکرد کە ئەوان هەولێریان پاراست ، بەڵام لەبیرناکرێت کە هەر ئێران بووە بەدرێژایی مێژوو هەوڵی نەهێشتنی قەوارەی هەرێمی کوردستانی داوە ، هەر لە رێککەوتننامەی جەزائیرەوە دەستپێبکە تا دەگاتە شەری پردێ ، واتا شەری پێشمەرگە لەگەڵ حەشدی شەعبی ، هەموو کاتێک ئێران کار بۆ لاوازکردنی حکومەتی هەرێمی کوردستان و پایتەختەکەی هەولێر دەکات\nسەبارەت بە تۆرکیاش کە ئێستا هێواش ـ هێواش کار بو فراوانکردن و زیادکردنی هەژموونی خۆی دەکات لەناوچەکەدا ، هەر وەکۆ ئێران ، بگرە زیاتریش ، ئەوان تمۆحیان هەیە بەپێی پلان هەژموونی خۆیان بەسەر وەڵاتانی ناوچەکەدا بسەپێنن ، ئـەگەر باسی گرنگی هەرێمی کوردستان و هەولێر بکەین بۆ تۆرکیا ، بەڕای شەخسی خۆم ئێستا زیاتر لەهەموو کاتێک تۆرکیا پێویستی بە حکومەتی هەرێمی کوردستانە لەلایەنی ئەمنییەوە ، مەبەستیشم "شەری تۆرکیایە لەگەڵ پەکەکە" ، شەری ئێستای تۆرکیا لەگەڵ پەکەکە گەیشتووەتە قوناخێکی هەستیار و ترسناک ، ئەوەی زیاتر جێگای ناڕەحەتی گەلی کوردە ئەوەیە کە قووربانی یەکەمی شەرەکەی نێوان پەکەکە و تۆرکیا "گەلی کورد خۆیەتی". چەندەهان گوند و لادێی دانیشتووانی کورد ئێستا بەهووی پەکەکەوە چۆڵکراون و کورد لەسەر خاکی خۆی دەکراوە و بووەتە پەناپەر.\nتۆرکیا دەیەوێت کورد هاوکاریان بکات بۆ شەڕیان لەگەڵ پەکەکە ، ئەم پرسەش زیاتر لەجارێک گفتۆگۆی لەسەرکراوە لە کووبوونەوە دوو قوڵیەکانی نێوان بەپرسانی هەرێم و تۆرکیا ، بەڵام بەپرسانی هەرێم و بەتایبەت سەرۆک مەسعوود بارزانی ئەو پێشنیازەی تۆرکیا ڕەتکردووەتەوە و زیاتر لەجـارێک ڕایگەیاندووە "شەری کۆرد لەگەڵ کۆردمان حەرامکردووە " و نابێت جارێکی تر کورد لەسەر دەستی کورد شەهید بکرێت ، بەڵام بەرپرسانی هەرێمیش ئەو چەندە ناشارنەوە کە پەکەکە بووەتە سەرگێژە بۆ حکومەتی هەرێم ، چۆنکە پەکەکە ڕێز لە سەروەری و خاکی هەرێمی کوردستان ناگرێت. مەسروور بارزانی ، سەرۆکوەزیرانی هەرێمی کوردستان کە ئێستا زور کار بۆ ئاوەدانکردنی هەرێم و پێشکەشکردنی خزمەتگۆزاریەکان دەکات بۆ سەرجەم شارۆ و شاڕۆچکەکانی هەرێم ، دەڵێت " پەکەکە وای کردووە سەدان گوند و لادێی کورد لە پارێزگاکانی هەرێم چوڵ ببن و دووربن لە ئاوەدانکردنەوە و پێشکەشکردنی خزمەتگوزاریەکان ، بوویه داوایان لێدەکەین بروونە ئەو شوێنەی کە پێویستە لێی بن ، چونکە باکووری کوردستان جێگای خەباتی ئەوانە ، نەک هەرێمی کوردستان"\nئەمە هەمووی لەلایەک ، لەلایەکی تریش ئەمریکا هەیە ، بەرپرسانی ئەمریکا بەتایبەت سەرۆکەکانیان بەدرێژایی مێژووی ئەمریکا یەک قسە هەیە بەردەوام دووبارەی دەکەنەوە کە دەڵێن "ئەمریکا و بەرژەوەندیەکانی ئەمریکا پێش هەموو شتێک" ، نکۆڵی لەوە ناکرێت کە ئەمریکا بۆ پاراستنی بەرژەوەندیەکانی هەموو کارێک دەکات و، ئەوان هەست و سۆز تێکەڵ بە سیاسەتی خۆیان ناکەن ، ئێستا بەرژوەندیەکانی ئەمریکا و کورد لەگەڵ یەکدی دەگونجێن ، هەم ئەمریکا پێویستی بە کۆردە ، هەم کوردیش پێویستی بە ئەمریکایە. من پێموایە ئەگەر هەڵ بۆ وەڵاتە دراوسێیەکانمان بڕەخسێت "وەک پاروویەکی نان لەشەو و رۆژێکدا دەمانخۆن" من ناڵێم هێزی پێشمەرگە ناتوانێت شەری ئێران ، سووریا و تۆرکیا بکات ، من دەڵێم شەرکردن لەگەڵ دەوڵەت زور زەحمەتە ، ئەگەر بایی مانگێک کەلوپەلی سەربازیت هەبێت ، دوای ئەو مانگە کە کۆتایی دێن ، چی دەکەین؟ ، ئێمە لە کۆتاییدا هەرێمێکین کە بەردەوام لەژێر هەرەشەداین ، با لەبیریش نەکەین ئەو کاتەی کە عەبادی ، سەرۆکوەزیرانی ئەوکاتی عێراق بانگەشەی چەسپاندنی دەستووری دەکرد لەژێر درووشمی "قادمون یا اربیل" هێرشیان کردە سەر پردێ و بەنایازبوون لەو روژەدا هەولێر داگیربکەن ، ئەگەر ئازایەتی پێشمەرگە نەبووایە ئێستا شتێک نەدەبوو بەناوی "قەوارەی هەرێمی کوردستان"\nبەهووی هەبوونی هێزەکانی ئەمریکا لەهەولێر و دەوروبەری ، تا ئێستا زیاتر لەجارێک هێرشی ئاسمانی بەڕێگەی جیاوازە کراوەتە سەر هەولێر و هێزەکانی ئەمریکا ، کە دوواهه‌مینیان هێرشی حەشدی شەعبی بوو بۆ سەر سەنتەری شاری هەولێر و فرۆکەخانەی هەولێر ، کە ژمارەیەکی زووری قوربانی و برینداری لێکەوتەوە ، لەئێستا و ئایندەشدا هەولێر گرنگی خۆی دەبێت بۆ وەڵاتە ئەقلیمیەکان و لە سیاسەتی دەرەوەی کابینەکەی بایدنیشدا بایەخەکی زیاتری پێدەدرێت\nنووسینی: مەتین کەریم هەرکی


نێچیرڤان بارزانی پێشوازی له باڵیۆزی فنله‌ندا ده‌كات\n2020-01-16 [08:35 AM]\nسه‌رۆك نێچیرڤان بارزانی سوپاسی هاوكارییه‌كانی فنله‌ندای كرد بۆ هه‌رێمی كوردستان له شه‌ڕی دژی داعشدا و دووپاتی كرده‌وه كه هێشتا هه‌ڕه‌شه و مه‌ترسییه‌كانی تیرۆر هه‌ر ماون، هه‌روه‌ها ڕایگه‌یاند كه هه‌رێمی كوردستان ناخوازێت عێراق ببێته گۆڕه‌پانی یه‌كلاییكردنه‌وه‌ی كێشه و ناكۆكییه‌كان و هه‌وڵ بۆ گه‌ڕاندنه‌وه‌ی سه‌قامگیریی عێراق ده‌دات.\nله دیدارێكدا سه‌رله‌به‌یانیی ئه‌مڕۆ پێنجشه‌ممه 16/1/2020 له هه‌ولێر، به‌ڕێز نێچیرڤان بارزانی سه‌رۆكی هه‌رێمی كوردستان له‌گه‌ڵ به‌ڕێز فیسا هاكینین باڵیۆزی فنله‌ندا له عێراق، پیرۆزباییی ده‌ستبه‌كاربوونی له باڵیۆزی فنله‌ندا كرد و هیوای سه‌ركه‌وتنی بۆ خواست له كاری نوێیدا و جه‌ختی له به‌ره‌وپێشبردنی زیاترى په‌یوه‌ندییه‌كانی نێوان هه‌رێمی كوردستان و فنله‌ندا له هه‌موو بواره‌كاندا كرده‌وه.\nلای خۆیه‌وه به‌ڕێز هاكینین باسی سه‌ردانی خۆی بۆ هێزه‌كانی فلنه‌ندا وه‌ك به‌شێك له هێزی هاوپه‌یمانیی دژی داعش له هه‌رێمی كوردستان كرد و به‌رده‌وامیی هاوكاریی وڵاته‌كه‌ی له چوارچێوه‌ی هێزه‌كانی هاوپه‌یماندا بۆ یارمه‌تیدانی سوپای عێراق و پێشمه‌رگه دووپات كرده‌وه به‌تایبه‌ت له‌ڕووی مه‌شق و ڕاهێنانه‌وه.\nتاوتوێكردنی دوا په‌ره‌سه‌ندنه‌كانی دۆخی عێراق، جێبه‌جێكردنی داوای خۆپیشانده‌ران، هه‌وڵه‌كان بۆ گه‌ڕاندنه‌وه‌ی سه‌قامگیری، په‌یوه‌ندییه‌كانی هه‌ولێر و به‌غدا و چاره‌سه‌ركردنی كێشه‌كانی نێوانیان بە دیالۆگ و له‌سه‌ر بنه‌مای ده‌ستوور، ڕه‌وشی ئابووری و ده‌رفه‌تی وه‌به‌رهێنان له هه‌رێمی كوردستان كه زه‌مینه‌یه‌كی له‌باری هه‌یه بۆ وه‌به‌رهێنانی بیانی، لایه‌نێكی دیكه‌ی دیداره‌كه بوو.


نووچە نێت | ڕاستگۆیی بێ لایەنی| ئەزموونی سەرۆکی کوردستان و میری قەتەر لە شکاندنی بەربەرستە ئابووری و دیپلۆماسیەکان\nئەزموونی سەرۆکی کوردستان و میری قەتەر لە شکاندنی بەربەرستە ئابووری و دیپلۆماسیەکان\nOctober 2021 17 - 21:27:43\nتێپەراندنی ئابلووقە دیپلۆماسی و ئابووریەکانی قەتەر و هەرێمی کوردستان، خاڵی هاوبەشی ستراتیژی سەرۆکی کوردستان و ئەمیری قەتەرن بۆ دیدگای ستراتیژیان لە پێناو ئاشتکردنەوەی هیزە هەرێمییەکان و گێرانی ڕۆلی کاریگەر لە سەقامگیرکردنی هاوکێشە ئابووریەکانی ڕۆژهەڵاتی ناوەراست\nنێچیرڤان بارزانی سەرۆکی هەرێمی کوردستان بە سەردانێکی فەرمی گەیشتە قەتەر و لەلایەن میری قەتەرەوە پێشوازی لێکرا، ئەم سەردانەی سەرۆکی کوردستان لە رووی ئابووری و دیپلۆماسی و پێگەی جوگرافیاوە کاریگەری هەرێمی ناودەوڵەتی هەیە، بە تایبەت دوای رووداو و قەیرانەکانی ساڵی 2017 و کردنەوەی دەرگاییە ئابووری، سیاسی، دیپلۆماسیەکانی هەریەکە لە قەتەر و هەرێمی کوردستان و بەهێزکردنی سیاسەتی دەرەوەیان، دوای ئەوەی لەلایان وڵاتانی هەرێمی، ئابلووقەی ئابووری و سنووری خرایە سەر قەتەر و هەرێمی کوردستان.\nلێكچواندنی پێگەی جوگرافیای قەتەر و کاریگەریەکەی لە وڵاتانی کەنداو بە پێگەی هەرێمی کوردستان وەک هەرێمی ناعەرەبی لە ڕۆژهەڵاتی ناوەراست و هەروەها کوردستانێکی خاوەن سەرۆکێکی هاوشێوەی سەرۆک نێچیرڤان بازرانی لە ئاراستەکردنی جوڵە ستراتیژیەکان و بەکارهێنانی چەکی هێزی نەرم و دیپلۆماسی لە چەندین ڕووەوە گرنگی و لێچواندنی جیۆئیکۆنۆمی و سیاسی لە نێوان قەتەر و هەرێمی کوردستان دەخاتەڕوو.\nبە گوێرەی ڕاپۆتێکی World Bank، لەسەر ئاستی جیهان، قەتەڕ پێنجەمین وڵاتە لە بەرهەمهێنانی گاز و دووەم وڵاتی هەناردەکاری گازی سروشتی و یەکەم وڵاتە لە هەناردەکردنی گازی LNG.\nلەهەمانکاتدا بە گوێرەی دواین راپۆرتی کۆمپانیای BPــی بەریتانی، لە رووی دەوڵەمەندی و خاوەنداریەتی یەدەگی گازی سروشتی، دوای رووسیا ئێران، قەتەر پێگەی سێیەمی لە یەدەگی گازی سروشتی داگیرکردووە.\nهەروەها لە رووی سێکتەری خانوبەرە و وەبەرهێنان لەوکەرتە، قەتەر بە دەوڵەمەندترین وڵات لەسەر ئاستی جیهان دەناسرێت و هەر تاکێکی قەتەری ساڵانە خاوەن 100 هەزار دۆلارە بە لایەنی کەمەوە. جگە لەوەی لەڕووی ئەکادیمیا و تەکنەلۆژیاو راگەیاندنەوە خاوەن پێگەیەکی جیهانییە و توانیویەتی بە سیاسەتی هێزی نەرم و دیپلۆماسی وەک وڵاتێکی قەبارە بچووک نازناو وکاریگەریەکی جیهانی بۆ وڵاتەکەی دەستەبەر بکات.\nدیدگای بەهێزی ئەمیری قەتەر و سەرۆکی کوردستان، دەرگایی تازەی دیپلۆماسیان لە ڕۆژهەڵاتی ناوەڕاست کردنەوە\nئەگەر چی هەرێمی کوردستان دەوڵەت نیە و لە رووی سیستەمی ئابووری جیاوازیەکی زۆر لە نێوان هاوکێشەکانی هەردوو ولات هەیە، بەڵام گۆرانکاریەکانی ڕۆژهەڵاتی ناوەراست دوای ڕووداوەکانی (جەنگی ئەفگانستان و عێراق /بەهاری عەرەبی و جەنگی سووریا / جەنگی داعش )، بوونە هۆی گۆڕینی تەواوی هاوکێشە سیاسی و دیپلۆماسی وئابووریەکانی ڕۆژهەڵاتی ناوەراست، تا ئاستێک بەرژەوەندیە ئابووریەکان بوونە هۆی دروستکردنی ناکۆکی لە نێوان وڵاتە عەرەبیەرکان و سەپاندنی سزا و ئابولووقەی ئابووری.\nقەتەڕ و هەرێمی کوردستان لە دوای بەهاری عەرەبی\nقوڵبوونەوەی بەرژەوەندییە ئابووریەکان و هەژموونی هێزی سەربازی دوای ساڵی 2009، ڕووداوەکانی ڕۆژهەڵاتی ناوەراستی بەستنەوە بە ڕکابەریە ناودەوڵەتی و هەرێمیەکانی پەیوەندیدار بە سێکتەری وزەوە، بە تایبەت گازی سروشتی. ئەمەیش بووە هۆی گرتنە بەری سیاسەتێکی فراوانی قەتەر بۆ گرنگیدان بە بەرهەمهێنان و هەناردەکردنی گازی سروشتی بۆ بازارەکانی ئەورووپا، لەو رووەوە چەندین پرۆژە بۆ هەناردەکردنی بە سەرپەرشتی هێزە ناوەدەڵەوتیەکان بو هاوبەشی هێزە هەرێمیەکان، بە تایبەت تورکیا، ئێران، سووریا، بەڵام دەوڵەمەندی قەتەر و ئێران بە گازی سروشتی و گرنگی پێگەی جوگرافیایان تەواوی هاوکێشەکانی گۆری تا کاتی سەرهەڵدانی جەنگی داعش و دروستبوونی دووبەرەکی نێوان هێزە هەرێمیەکان، بە تایبەت دوای هەردوو پرۆژەی گازی قەتەر – تورکیا، هەروەها پرۆژەی ئێران- عێراق – سووریا.\nپێگەی هەرێمی کوردستان و سیاسەتی ژیرانەی سەرۆک نێچیرڤان بارزانی لەو ساتەدا، توانی بۆ یەکەمین جار لە رێگەی دیپلۆماسیەتێکی بەهێزەوە، دەرگای پێوەندیەکانی کوردستان- کەنداو بکاتەوە لەگەڵ وڵاتانی کەنداو بە هاوشانی پێوەندیەکانی کوردستان - تورکیا، هەروەها کوردستان - ئێران، و هاوکیشەکانی هەرێمی کوردستانی گەیاندە ئاستێک بۆ ئەوەی بە شێوەیەکی ژیارانە کار بۆ ڕاکێشانی کۆمپانیای بیانی و برەودان بە کەرتی وزە بدات.\nئامانجی سەرۆک نێچیرڤان بارزانی لەوساتەدا، جگە لە پتەوکردنی پێوەندیەکانی لەگەڵ ولاتانی کەنداو، هاوکات گرنگیدان و پەرەپیدان بوو بە ناوچە ستراتیژیەکانی کوردستانی باشوور و ڕۆژئاوا و هەروەها خۆ گونجاندی سیاسەتی هەرێم بوو لە گەڵ هەر گۆرانکارییەکی نیوان ولاتانی عەرەبی لە میسرەوە تا سنوورەکانی تورکیا.\nقەتەر وەک وڵاتێکی عەرەبی بە پاراستنی پیوەندیەکانی لەگەڵ ئێران و تورکیا لە هەمانکاتدا، بووە هۆی پاراستنی بەرەوەندیەکانی و هاوکات ڕێگریکردنی لە بێبەشکردنی قەتەر لە هەر پرۆژەیەکی ناوچەکە. هەرێمی کوردستانیش بە سەرۆکایەتی ئەو کاتی سەرۆک نێچیرڤان بارزانی وەک سەرۆکی حکوومەت، توانی هەموو ئامادەکاریەک بکات بۆ ڕێککەوتن لەگەل تورکیا وڵاتانی تری ناودەوڵەتی لە کاتێ بێ بەشکردنی کوردستان لەهەر گۆرانکاریەکی ناوچەکە. ئەوە بوو دوای بێ باکی ئەمریکا وعێراق، هەرێمی کوردستان بڕیاری هەناردەکردنی نەوتی دا بێ ئەوەی بگەڕیتەوە بۆ بەغدا.\nقەتەر و هەرێمی کوردستان دوای ڕووداوەکانی 2017\nساڵی 2017 بۆ قەتەر و هەرێمی کوردستان بە ساڵێکی پڕ ئاڵنگاری و لە هەمانکاتیشدا بە ساتێکی پڕ دەرفەت و گۆڕنکاریش ئەژمار دەکرێت. تێکچوونی پێوەندیەکانی قەتەر و وڵاتانی کەنداو، بووە هۆی سەپاندنی ئابلووقەی ئابووری و دیپلۆماسی بۆسەر قەتەر لە لایەن سعوودیە، ئیمارات و میسر و داخستنی سنوورەکان و راگرتنی هەناردەکردنی کاڵا و تێکدانی پێوەندیە بازرگانییەکان، بەڵام سەپاندنی ئەو سزایانە بۆسەر قەتەر هاوکیشەکانی پێچەوانە کردەوە و لە جیاتی قەتەر بێ هێز بکەن، ئەوا پێگەی حکوومەتی دەوحە بەهێز تربوو، بە جۆرێک ئەو سزایانە بوونە هۆی پشت بەستنی قەتەر بە بەرهەمی ناوخۆیی، بە تایبەت ئەو کاڵایانەی کە لە میسر و سعوودیە و ئیماڕات هاوردەی دەکردن، هاوکات، توانی لە ڕێگەی پتەوکردنی پێوەدنیەکانی لەگەڵ تورکیا وابکات خواستی ناوخۆیی دابین بکات و لە ڕێگەی ئێرانەوە ئابلووقە ئاسمانییەکان وەلا بنێت. قەتەر بەوەیش نەوەستا لەماوەی سەپاندنی سزایە ئابووریەکان، میری قەتەر پێوەندیە ئابووری و سەربازیەکانی لەگەڵ وڵاتانی ئەورووپا، بە تایبەت ئەڵمانیا بەهێزتر کردن و تا ئاستێک لەسەردەمی ئابلووقەی دیپلۆماسی سەرۆکی فەرەنسا سەردانی قەتەری کرد. ئەنجام سەرنەگرتنی هاوکێشەکانی ناوچەکە بێ بەشداری قەتەر و بوونی دەوحە بە سەنتەری دیپلۆماسیەتی ڕۆژهەڵاتی ناوەڕاست و کەنداوی عەرەبی، وڵاتانی تری ناچار کرد، پێوەندیەکانیان لەگەڵ قەتەر ئاسایی بکەنەوە. هەروەها قەتەر دوای ئەو رووداوانە لە ئێستادا ڕۆڵی نێوەندگیری دەگێرێت بۆ ئاشتکردنەوەی وڵاتانی هەرێمی ناوچەکەو چونکە لەیەک کاتدا، پیوەدنیەکانی لەگەڵ تورکیا و سعوودیە، ئێران و تەنانەت ئیمارات و ئیسرائیلیش لە ئاستێکی باشدان و هاوکات ڕۆلێكی سەرەکیشی هەیە لە رووداوەکانی ئەفگانستان دوای کشانەوەی هێزەکانی ئەمریکا.\nسەبارەت بە هەرێمی کوردستان و جوڵە ستراتیژیەکانی لە دوای رووداوەکانی ساڵی 2017، هاوشێوەیەکی بەهێزیان پێوە دیارە بە تایبەت لە ئاراستەکردنی جوڵەی دیپلۆماسی و پێرەوکردنی هێزی نەرم و دووبارە گەڕاندنەوەی هێزەکان، بۆ هاوکێشەکانی ناوچەکە و بەشداری کارایی پێگەی هەرێمی کوردستان لە هەر گۆرانکاریەکی ڕۆژهەڵاتی ناوەڕاست، ئەمەیش بە ڕوونی لە ڕوانگە و جوڵە بەهێزەکانی سەرۆکی کوردستان لەو ماوەیدا بەدی دەکرێت.\nدوای ئەوەی ئەنجامدانی ڕیفراندۆم بووە هۆی داخستنی سنوورەکان لەسەر هەرێمی کوردستان، لەلایەن هیزە هەرێمیەکان بە بەغداشەوە، سەرۆک نێچیرڤان بارزانی توانی ڕێککەوتن لە گەڵ رووسیا واژوو بکات، لە پێ‌ناو پاراستنی ئابووریەکەی، هەروەها وێڕای داخستنی سنوورەکان و قەتیسکردنی پێوەندیە دیپلۆماسیەکان، سەرۆکی کوردستان توانی فەرەنسا بهێنێتەوە ناوهاوکێشەکان.\nسیاسەتی بەهێزی دیپلۆماسی سەرۆک و دیدگایە ستراتیژیەکانی بوونە هۆی دووبارە کرانەوەی دەرگایە دیپلۆماسیەکان و هاوکات گەڕانەوەی هیوای سیاسی و ئابووری بۆ بەهێزکردنەوەی پێگە هەرێمی کوردستان.\nسیاسەتی سەرۆک نێچیرڤان بارزانی نەک پیوەندیەکانی ئاسایی کردنەوە، بەڵکو توانی لە رووی پێرەوکردنی دیپلۆماسیەتی ئابووری، سەرنجی زلهێزە جیهیانیەکان وەک فەرەنسا وبەریتانیا بۆ هەرێمی کوردستان ڕابکێشیت و هەوڵیر بکات بە مەحەکی ئاراستەکردنی جولەکانیان، سەرۆک بەوەیش نەوەستا، بەهێزکردنی پیوەندیەکانی لەگەڵ ولاتانی کەنداو هەورەها پتەوی پێوەدنیەکانی لەگەڵ ئێران و تورکیا لەیەک کاتدا، بوونە هۆی ئەوەی کە سەرۆکی هەرێمی کوردستان ببێت بە کلیلی ئاشتکردنەوەی هیزە هەرێمییەکان و کردنەوەی دەرگاییە دیپلۆماسیەکان بۆ چارەسەرکردنی گرفتەکان.\nسەرۆک نێچیرڤان بارزانی، هەولێری کردە مەحەکی پێوەندیە تازەکانی عێراق و ئاراستەکردنی جولەکانی داهاتووی ناوچەکە\nئەمڕۆ دوای کۆبوونەوەی لەگەڵ ئەمیری قەتەر و سەرۆک وەزیرانی ئەو وڵاتە، هەردوو لایەن جگە لە جەخکردنەوە لە پەرەپێدان بە پەیوەندییەکانى نێوان هەرێمى کوردستان و قەتەر، لەسەر کەرتى ئابوورى، باسیان لە "ده‌رفه‌تى سه‌رمایه‌گوزارى و وه‌به‌رهێنانى قه‌ته‌رى له هه‌رێمى كوردستان و له‌وێشه‌وه بۆ ته‌واوى عیراق كرد وه‌ك بازاڕیكى گه‌و‌ره به‌تایبه‌تى له‌و بوارانه‌دا كه بۆ هه‌رێمى كوردستان و عیراق پێویستن"، ئەمە بە واتای سەرکەوتنی هەردوو سەرۆک دێت لە کردنەوەی دەرگای تازەی دیپۆماسی لەسەر ئاستی ڕۆژهەڵاتی ناوەراست بە گشتی و بارودۆخی عێراق بە تایبەتی دوای هەڵبژاردنەکان.\nدیدگای وزەی سەرۆک نێچیرڤان بارزانی فاکتەرێکی گرنگ دەبێت لە ناوەزەند کردنی هەرێمی کوردستان وەک ناوچەیەکەی دەولەمەند بە وزە و گازی سروستی بۆ پێشڤەبردنی ئابووری کوردستان


17/09/2019 802 جار خوێندراوه‌ته‌وه\nسەردانی شاندی هەرێمی كوردستان بۆ بەغدا بۆ گوشاركردنە لەحكومەتی فیدراڵی و ئەنجومەنی نوێنەران بۆ رێگریكردن لەلێپرسینەوەی فوئاد حوسێن وەزیری دارایی و باسكردن لەكێشە هەڵواسراوەكانی نێوان هەردوولا .\nحەنین قەدۆ ئەندامی لیژنەی دارایی لەئەنجوومەنی نوێنەران لەلێدوانێكدا دەڵێت: ئەنجوومەنی نوێنەران هێشتا خشتەی لێپرسینەوەی وەزیرە كەمتەرخەمەكانی دیاری نەكردووە.\nهەروەها دەڵێت: لایەنە كوردییەكان بۆ ڕێگریكردن لەلێپرسینەوەی وەزیری دارایی دەستیان بەجوڵەكردووە، لەبەر ئەوەی دەزانن بەهۆی پێشێلكردنی یاسا و یاریكردن بەبڕگەكانی یاسای بودجەی ساڵی ٢٠١٩ لێپرسینەوەی دەیخاتە بەردەم ئەگەری لەسەركارلادانی.\nلەبەشێكی تری قسەكانیدا قەدۆ دەڵێت: شاندی كوردی رۆژی سێشەممە دەگەنە بەغدای پایتەخت بۆ گوشاركردن لەحكومەتی بەغدا و ئەنجوومەنی نوێنەران تا رێگری بكەن لەلێپرسینەوەی فوئاد حوسێنی وەزیری دارایی و گفتوگۆكردن لەبارەی كێشەهەڵواسراوەكانی نێوان هەردوولا و دۆسییەی نەوت.\nلای خۆیشییەوە میساق ئیبراهیم پەرلەمانتاری هاوپەیمانی فەتح جەختیكردەوە، كە ئەنجومەنی نوێنەران ئامادەیە هەفتەی داهاتوو لێپرسینەوە لەچوار لە وەزیرەكانی حكومەتی عەبدولمەهدی بكات، هەروەها ئاماژەی بۆ ئەوە كرد، كە گوشارێك لەلایەن هەرێمی كوردستانەوە هەیە بۆ ئەوەی لێپرسینەوە لەوەزیری دارایی نەكرێت .\nئامادەكردن: ئاكۆ عەبدوڵڵا


کوردیپێدیا - هەڵەبجە\n📄 هەڵەبجە | پۆل: بڵاوکراوەکان (گۆڤار، رۆژنامە و ...) | زمانی بابەت: 🏳 کوردیی ناوەڕاست\nگۆڤارێکی رۆشنبیری گشتی وەرز یە.\nسەنتەری رۆشنبیری هەڵەبجە دەریدەکات.\n➕ ئەم بابەتە لەلایەن: (مانو بەرزنجی)ەوە لە: Dec 31 2014 11:48PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jan 1 2015 3:26PM باشترکراوە\n👁 ئەم بابەتە 8,622 جار بینراوە\n📷 فایلی وێنە 1.0.1 54 KB Dec 31 2014 11:48PM مانو بەرزنجی


( دیموكراسییه‌ت چانسی ئه‌وه‌ت ده‌داتێ، ببیته كۆیله‌ی ئه‌و كه‌سه‌ی بۆ خۆت هه‌ڵیده‌بژێریت) كاڕڵ كراوس\nكرده‌یه‌كی ئاساییه نه‌ك هه‌ر ئه‌دۆنیس-ێكی گه‌وره‌كراو، به‌ڵكو هه‌ر بابایه‌ك، ئه‌گه‌ر نه‌ناسراو و كرده نادیار و كه‌م فه‌رهه‌نگ و خاوه‌نی هیچ به‌رهه‌م و عیلم و عیرفانێكی به‌رچاویش نه‌بێت، لیژنه‌یه‌كی هه‌واداری له‌به‌ر هه‌ر هۆكار و مه‌سه‌له‌یه‌ك خه‌ڵاتی پێببه‌خشن. ئه‌گه‌ر به‌خشینی ئه‌و خه‌ڵاته‌ش بۆ خۆی ببێته مایه‌ی سه‌یر و سه‌مه‌ره‌یی، وه‌ك به‌خشینی خه‌ڵاتی نۆبڵی ئه‌ده‌بیاتی ساڵی 2016به “پۆپ دیلان”ی سترانبێژ و گیتارژه‌ن. باشه كه‌حاڵ و مه‌سه‌له وایه، ئه‌دی بۆ به‌خشینی خه‌ڵاتی ئاشتی”ئیریش ماریا ریمارك” له‌به‌رواری 19 فێبرایری2016 به ئه‌دۆنیس، هه‌ر پێشوه‌خت و پێش به‌خشینه‌كه‌یی و دواتریش زۆرترین مشت و مڕ و ناڕه‌زایی لێكه‌وته‌وه؟ هه‌ر له لێكۆڵه‌ر و نووسه‌ر “نافید كرمانی”یه‌وه كه‌پێشتر ئه‌و خه‌ڵاته‌ی پێبه‌خشرابوو، ناقایل بوونی خۆی به‌خوێندنه‌وه‌ی وتارێك له‌مه‌راسیمی وه‌رگرتنی خه‌ڵاته‌كه‌ی ئه‌دۆنیس-دا ڕاگه‌یاند و تا كار گه‌یشته وه‌رگێڕی سه‌رجه‌م به‌رهه‌مه‌كانی ئه‌دۆنیس بۆ ئه‌ڵمانی، “شتیڤان ڤایدنه‌ر” سه‌باره‌ت به ئه‌دۆنیس-ێك كه‌ساڵانێكی له‌ته‌مه‌نی خۆی بۆ وه‌رگێڕانی كاره‌كانی ته‌رخانكردووه، بڵێت: “پێم وا نییه ئه‌دۆنیس بگاته ئاست وه‌رگرتنی خه‌ڵاتی ئاشتی، چونكه ئه‌و هه‌ڵوێسته‌كانی ناسراوه به‌وروژاندنی…”*\nله‌لایه‌كی تره‌وه‌و هه‌ر له‌سه‌ره‌تاوه خاتوو “جۆزیبینا ماریا نیكولینی” سه‌رۆك شاره‌وانی دوورگه‌ی “لامبیدۆزا” ئاماده‌نه‌بوونی خۆی ده‌ربڕی، به‌وه‌رنه‌گرتنی ئه‌و خه‌ڵاته‌ی هاوكات به‌ویش ده‌درێت، ئه‌گه‌ر له‌ته‌ك ئه‌دۆنیس-دا بێت. ئه‌مه جگه له‌و هه‌موو وتار و نوسین و دژایه‌تی و ڕێگریانه‌ی كه‌هۆكاره سه‌ره‌كییه‌كه‌ی به‌ده‌ر له‌هه‌موو شتێكی دیكه، له نامه‌كه‌ی ئه‌دۆنیس-وه بۆ سه‌رۆكی سوریا سه‌رچاوه‌ی گرتبوو.**\nئه‌دۆنیس پێش ئه‌وه‌ی له‌به‌رواری 28یئۆگستۆس-ی2011دا خه‌ڵاتی گۆته-ی پێبه‌خشرێت، به‌په‌له‌پروزێ و له‌نامه‌یه‌كی كاڵا و كرچی خاڵیی له‌و به‌هایانه‌ی كه‌خۆی ساڵانێك باسی لێوه‌كردبوو، به‌مه‌به‌ستی قۆزتنه‌وه‌ی هه‌له‌كه‌و سواربوونی شه‌پۆله‌كان و زیادبوونی شوهره‌ت و سه‌ركه‌وتن به‌پێپلیكانه‌كانی خه‌ڵاته جۆراو جۆره‌كاندا، هات و خۆی تێكه‌ڵا به‌دنیای گه‌مه سامناكه‌كان كرد.\nئیدی ئه‌و پیاوه‌ی كه‌سانێك ده‌میان له‌حزوریدا ته‌ته‌ڵه‌ی ده‌كردو به‌شه‌وق و تاسه‌و جدییه‌ته‌وه گوێبیستی هۆنراوه‌كانی ده‌بوون. نازانم چی به‌و كه‌سانه ده‌ڵێن؟ له‌ئێستادا به‌كه‌مێك ته‌وس و جار جاره بزه‌و گاڵته‌جاڕییه‌وه نامه‌كه‌ی ئه‌دۆنیس ده‌خوێننه‌وه!\nنامه‌كه‌ی “ئه‌دۆنیس” به‌سه‌یدولڕه‌ئیس ده‌ست پێده‌كات و به‌حیكایه‌تی دیموكراسییه‌ت بۆ سه‌رۆك داخڵ به‌نامه‌كه‌ی ده‌بێت و ده‌ڵێت:\n“دیموكراسییه‌ت له‌سوریادا، ته‌نها پاش خه‌باتێكی درێژخایه‌ن دێته‌دی، به‌پێی شه‌رت و شه‌رایت و پره‌نسیپگه‌لێك، ده‌بێت دابمه‌زرێت..ئه‌مه‌ش هه‌ر له‌مڕۆوه، نه‌ك له‌سبه‌ینێوه”\nله‌كاتێكدا وه‌ك كاڕڵ كراوس ده‌ڵێت:\n“دیموكراسییه‌ت چانسی ئه‌وه‌ت ده‌داتێ ببیته كۆیله‌ی ئه‌و كه‌سه‌ی بۆ خۆت هه‌ڵیده‌بژێریت” و ئه‌مه له‌لایه‌كه‌وه‌و له‌لایه‌كی دیكه‌شه‌وه ئه‌گه‌ر دیموكراسییه‌ت چاره‌سه‌ر و شتێكی باشیش بێت، ئه‌دۆنیس له‌كه‌یداو بۆ كێی باس ده‌كات ؟!\nله‌به‌شی 2-ی نامه‌كه‌یدا داوا له‌سه‌رۆكی “به‌قه‌ولی خۆی هه‌ڵبژێردراوی “سوریا ده‌كات، هه‌ر له‌سه‌ره‌تاوه به‌ر به‌ناڕه‌زایی خه‌ڵك بگرێت، ئه‌ویش به‌وه‌ی كۆمه‌ڵگه له‌ڕووی كلتووری و سیاسییه‌وه له‌زه‌مه‌نی ئاسمانی و ئیلاهییه‌وه بهێنێته‌وه بۆ زه‌مه‌ن و زه‌مینی مرۆڤانه. ئه‌مه له‌كاتێكدا جه‌نگ و ئاشوب و ململانێی خوێناویی و ڕاپه‌ڕین و ناڕه‌زایه‌تی و ئیعتیسامه‌كان، له‌سه‌ر زه‌مین و له‌زه‌مه‌نی مرۆڤانه‌دا ڕووده‌ده‌ن! ئه‌و سه‌رۆكه‌ی ئه‌ویش موخاته‌به‌ی ده‌كات، دواجار خوێندكارێكی مه‌دره‌سه‌كه‌ی میشێل عه‌فله‌ق-ه‌و باوه‌ڕی به‌ئایدۆلۆژیایه‌كی ئیمانیی هه‌یه، نه‌ك ئیمانێكی لاهوتی و ئیلاهی و ئاسمانی، هه‌ر بۆیه\nله‌كتێبی”فی سبیل البعث”دا “عه‌فله‌ق”ده‌ڵێت:\n( ئێمه ده‌مانه‌وێت ئه‌وانه‌ی ئێمه‌یان قبووڵه‌و كاریش ده‌كه‌نه سه‌ر ئه‌وانه‌ی تر، ته‌نها به‌بیستنی ده‌نگمان و ته‌ماشاكردنی جووڵه ئاساییه‌كان و هه‌ڵسوكه‌وتی ڕۆژانه‌مان بكه‌ونه‌گه‌ڕ. ده‌مانه‌وێت بزانین كێن ئه‌وانه‌ی به‌غه‌ریزه وه‌دوومان ده‌كه‌ون…به‌بێ ئه‌وه‌ی پێویستمان به‌به‌ڵگه هێنانه‌وه‌و زانست و سه‌لماندن و ژماره‌كان بێت…).\nچۆن ده‌بێت، ئه‌دۆنیس-ێكی ده‌رچووی فه‌لسه‌فه‌و ته‌ماشاچی دوو سه‌ده، له‌وه حاڵی نه‌بووبێت، سه‌رۆك ته‌نها پێویستی به‌وه‌لائی كوێرانه‌و ئیمانی ئایدۆلۆژی و كه‌سه گه‌وجه‌كانه و وه‌ك خودی میشێل عه‌فله‌ق ئاماژه‌ی پێداوه:\n“ئیمان پێش مه‌عریفه‌یه”، واته ئیمان به‌عروبه‌و به‌عسیزم، نه‌ك ئیمانی ئاسمانی و لاهوتی.\nله‌هه‌مان به‌شدا ئه‌دۆنیس ئاماژه به‌وه ده‌كات، هه‌ر له‌سه‌ره‌تاكانی ده‌وڵه‌تی ئیسلامییه‌وه بیرمه‌ند و شاعیرانێكی عه‌ره‌ب هه‌بوون، ویستویانه به‌ته‌واویی ئایین و ده‌وڵه‌ت لێك جوودا بكه‌نه‌وه؟!\nله‌به‌شی 3-دا پاش ئه‌وه‌ی سه‌یدولڕه‌ئیس دووباره ده‌كاته‌وه، ده‌ڵێت:\n( دامه‌زراندنی دیموكراسییه‌ت به‌جیاكردنه‌وه‌ی ته‌واوی نێوان هه‌موو شتێكی ئایینی له‌لایه‌ك و له‌لایه‌كی تریش هه‌موو شته سیاسی و كۆمه‌ڵایه‌تی و ڕۆشنبیرییه‌كان ده‌بێت… ئه‌مه‌ش ئه‌وه بوو”حزبی به‌عسی عه‌ره‌بی ئیشتیراكی” نه‌یكرد، وه‌ك چاوه‌ڕوان ده‌كرا لێی…).\nدیاره ئه‌دۆنیس چاوه‌ڕێی زۆر شتی ئیجابیی له حزبه‌كه‌ی سه‌رۆك كردووه‌و له‌میانی نامه‌كه‌یدا ده‌گه‌یته ئه‌و ڕاستییه‌ی هێشتاكه هه‌ر به‌ته‌مایه.\nماوه‌ته‌وه بڵێین، به‌ر له‌وه‌ی ئه‌دۆنیس خه‌ڵاته‌كه‌ی وه‌ربگرێت، به‌ر له‌دوو هه‌فته، گۆڤاری “دێر شبێگڵا” چاوپێكه‌وتنێكی له‌گه‌ڵا سازكردو ئه‌نجامده‌ری دیالۆگه‌كه توانی ئه‌دۆنیس له‌گۆشه‌یه‌كی كوشنده-دا ته‌نگه‌تاو بكات، كاتێك به‌ئه‌دۆنیس-ی گوت:\n( به‌ڵام تۆ پاش ڕاپه‌ڕینی گه‌لانی سوریا، به‌چه‌ند مانگێك، نامه‌ت بۆ ئه‌سه‌دد ناردووه‌و به‌شكۆمه‌ندیی و ڕێزه‌وه وه‌سفی ده‌كه‌یت كه‌ئه‌و سه‌رۆكی هه‌ڵبژێردراوی وڵات و گه‌له، تۆ ئه‌و شه‌رعییه‌ته‌ی پێده‌به‌خشیت كه‌شایانی نییه).


مایک پۆمپێئۆ بەرنامەی بەشێک لە پیلانە تێرۆریستییەەکانی ڕێژیمی ئێرانی بڵاو کردەوە\n17:38 - 19 بەفرانبار 2718\nکوردستان میدیا: مایک پۆمپێئۆ، وەزیری کاروباری دەرەوەی ئامریکا، بەرنامە و شوێنی بەشێک لە پیلانە تێرۆریستییەکانی ڕێژیمی ئێرانی بڵاو کردەوە، کە تێدا ئاماژە بە تێرۆری ڕێبەرانی کورد کراوە.\nمایک پۆمپێئۆ، وەزیری کاروباری دەرەوەی ویلایەتە یەکگرتووەکانی ئامریکا، ڕۆژی سێشەممە ۱۷ی بەفرانبار، لە تویتێکدا، لە لاپەڕەی تویتی خۆیدا، بەرنامەی و شوێنی بەشێک لە پیلانە تێرۆریستییەکانی ڕێژیمی ئێران، کە لە ماوەی چل ساڵی ڕابردوودا ئەنجامی داون، بڵاو کردووەتەوە و تێدا ئاماژە بە تێرۆری ڕێبەرانی کوردیش کراوە.\nمایک پۆمپێئۆ، لە بەشێکی تویتەکەیدا، پلان و بەرنامەی و شوێنی چواردە کردەوەی تێرۆریستیی ڕێژیمی ئێرانی لە وڵاتانی ئورووپایی، کە وەکوو تێرۆری کەسایەتییە کاریزما و پێگەدارەکانی ئۆپۆزسیۆنی ئێرانی هەژمار دەکرێن، بڵاو کردووە و تێدا ئاماژەی بە تێرۆری دوکتور عەبدولڕەحمان قاسملوو لە شاری ڤییەن و تێرۆری دوکتور سەعید شەرەفکەندی لە شاری بیرلین کردووە.\nناوبراو لە بەشێکی تری تویتەکەیدا، وێڕای ئاماژەکردن بە ئاشکراکردنی دوو پیلانی تێرۆریستیی ڕێژیمی ئێران لە لایەن وەزیری کاروباری دەرەوەی وڵاتی هوڵەند، لەسەر گەمارۆوەکانی یەکیەتیی ئورووپا بۆ سەر وەزارەتی ئیتلاعاتی ڕێژیم، نووسیویەتی: "ئەمڕۆ یەکیەتیی ئورووپا پاش ڕێککەوتننامەی بەرجام، بۆ یەکەمجار گەمارۆی خستە سەر کۆماری ئیسلامی ئێرانەوە".\nدوکتۆر عەبدولڕەحمان قاسملوو سکرتێری حیزبی دێموکراتی کوردستانی ئێران، کە لە هەوڵی چارەسەرکردنی ئاشتییانەی دۆزی نەتەوەی کورد لەگەڵ کۆماری ئیسلامی لە ڕێگای وتووێژەوە بوو، لە ڕێکەوتی ۲۲ی پووشپەڕی ۱۳٦۸ی هەتاوی، لە لایەن دیپلۆمات تێرۆریستەکانی ڕێژیمەوە، لەگەڵ هاوڕێ عەبدوڵڵا قاردی ئازەر نوێنەری حیزب لە وڵاتی ئوتریش و د. فازڵ ڕەسوول خەڵکی باشووری کوردستان، تێرۆر کران.\nهەروەها دوکتور سەعید شەرفکەندی، سکرتێری حیزب پاش دوکتۆر قاسملوو، کە لە ۲۶ی خەرمانانی ساڵی ۱۳۷۱ی هەتاوی، لە کۆبوونەوەی لایەنە ئۆپۆزسیۆنەکانی ئێران لە شاری "بیرلینـ"ـی ئاڵمان بەشداری کردبوو، لە لایەن تیمە تێرۆریستییەکانی ڕێژێمی ئێرانەوە دەخرێتە ژێر چاوەدێری و لە ڕیستۆرانی میکۆنۆسی ئەو شارە لەگەڵ هاوڕێیانی تێرۆر دەکرێن.


ئەو گۆڕانکاریانەی کە کۆرۆرنا لە جیهاندا دروستی کردوون؟\n12:31 - 05/02/2021\nئەو گۆڕانکاریانەی کە کۆرۆرنا لە جیهاندا دروستی کردوون؟\nساڵێک بەسەر لە بڵاوبوونەوەی پەتای کۆرۆنا لە جیهاندا تێدەپەڕێت. لەم نیوانەدا زیاتر لە 100 ملیۆن کەس تووشی ئەم پەتایە بوون و زیاتر لە 2 ملیۆن و 220 هەزار کەسیش بەم ڤایرۆسە مردوون. پەتای کۆرۆنا ژیانی خەڵکی ەسەرتاسەری جیهاندا و لە هەموو ئاسەتەکاندا بە تەواوی گۆڕی.\nکۆبوونەوە بە رەچاوکردنی دوری کۆمەڵایەتی\nئەو کەسانەی لە وێنەکەدان، دانیشتووی سەنگاپورەن و لە شوێنێکی کراوەدا سەرقاڵی سەیرکردنی فیلمن. ئەم حاڵەتە بەراورد ناکرێت بە ساڵۆنەکانی سینەما پێش بڵاوبوونەوەی پەتای کۆمەڵایەتی، بەڵام بۆ عاشقانی فیلم سەرەڕای رێگرییەکان دژی بڵاوبوونەوەی کۆرۆنا رازین بەم جێگایە.\nنائومێدی لە ئەفریقای باشور\nلەنیوان وڵاتانی کیشوەری ئەفریقادا، زۆرترین توشبوو لە ئەفریقای باشورە. تا ئێستا ملیۆنێک و 400 هەزار توشبوو بە کۆرۆنا لەم وڵاتەدا تۆمارکراوە. ئەوەی بارودۆخەکەی لەئەفریقای باشوردا دژوارترکردووە، هەبوونی نەوەیەکی نوێ و جۆڕێکی گۆڕاوی ڤایرۆسی کۆرۆنایە لەم وڵاتە و ئەمیش وەک جۆری گۆراوی بەریتانی توانا بڵاوبوونەوەی زیاتر و توندتر توشبوونی کەسەکانی هەیە.\nکۆرۆنا لە ڕۆژانی گەرمی هاویندا\nلە ئێستادا لە ئوسترالیا هاوین باڵادەستە و خەڵک لە لە گورمای هاویندا حەزیان لە مەلە کردنە. دەسەلاتدارانی ئەم وڵاتە، بەمەبەسەتی رێگریکردن لە بڵاوبوونەوەی زیاتری ڤایرۆسی کۆرۆناداواین لە خەڵک کردووە کە رێننامیە تەندروستییەکان و بەتایبەت دوری کۆمەڵایەتی رەچاوبکەن. لە مانگی ئەیلولی ساڵی رابردوەوە تاوەکو ئێستا ژمارەی توشبووان لەم ولاتەدا بەرەو کەمبوون دەچێت.\nپرسە و خەمباری بۆ مردووان\nبەرازیل یەکێکە لەو وڵاتانەی دنیا کە زۆرترین ڕیژەی توشبوون بە پەتای کۆرۆنای تێدایە. وێنەکە، وێنەی کلۆ ئەندریا گەنکالۆسی 16 ساڵانە، کە خەڵکی ماناووسە و دایکە 39 ساڵانەکەی بەم پەتایە لەدەستداوە. تا ءێستا لە بەرازیل زیاتر لە 224 هەزار کەس بە ڤایرۆسی کۆرۆنا گیانیان لەدەستداوە. زۆرێک لە رەخنەگران ژائیر بۆڵسۆنارۆی سەرۆک کۆماری راستڕەوی ئەم وڵاتە بە بەرپرسی ئەم بارودۆخە کارەساتبارە دەزانن.\nوێنەکە، ژمارەیەک خزمەتگوزاری دەرمانن لە یەکێک لە ناوچە داخراوەکانی هۆنگ کۆنگ، بەرێکەوتوون تاوەکو پشکنینی کۆرۆنا بۆ خەڵک بکەن. بەرپرسانی هۆنگ کۆنگ لەگەڵ زیادبوونی ڕیژەی توشبووان لە هەندێک ناوچەی شاردا، بەبەێ ئاگادارکردنەوەی پێشوەختە کەرەنتینەیان راگەیاند و رێگری توندیان گرتە بەر.\nجۆرێکی دیکەی کۆنسێرت\nلە کاتێکدا لەم رۆژانی پەتایەدا، زۆریك لە بەرنامە و رووداوەکان بەشێوەی ئۆنلاینن، بەڵام گرووپی رۆکی "فلێمینگ لیپز" کۆنسێرتێکی جیاوازی بۆ هەوادارانی رێکخست. بەشداربووانی کۆنسێرتەکە بڵقی پلاستیکی گەورەیان لەسەرکردبوو و بەبەێ هیچ نیگەرانییەکی توشبوون بەم ڤایرۆسە توانیان گوێ لەو موزیکە بگرن کە بە دڵیانە و چێژ لە کۆنسێرتەکە ببینن.\nدەنگی ئۆرگ لەکاتی کوتان بە پێکوتە\nکڵێساکانیش لە ماوەی بڵاوبوونەوەی پەتای کۆرۆنادا رووبەڕووی چەندین کێشە بوونەتەوە و بە رەچاوکردنی مەترسی بڵاوبوونەوەی کۆرنا شوێنەکانی بەڕیوەچوونی دۆعا و بۆنە ئاینییەکان و پەرستش داخرابوون یان زۆر بە سنورداری دەکرانەوە. لەم ڕۆژانەدا کەشوهەوایکڵێساکان لە بارن بۆ کوتان بە پێکوتەی دژە کۆرۆنا، کەسەکان لەگەڵ خۆکوتانیاندا، گوێیان لە دەنگی ئۆرگەکانی کۆرۆنا دەبێت. وێنەکەش کڵێسای لیچفیڵدە لە بەریتانیا.\nرۆشنای لە کۆتای تونێلەکەدا\nئامی عیزەت کە خەڵکی میسرە، کێکێکی دروستکردووە و لەسەری نوسیووە پێکوتەی کۆرنا و خوات لەگەڵ پەتای کرۆنا. ئەو بەنیازە کێکەکەی لەناو توشبووانی کۆرۆنا لە یەکێک لە نەخۆشخانەکانی قاهیرەدا دابەش بکات. پرۆسەی کوتان بە پێکوتە لە میسر بە خاوی بەڕیوەدەچیت، بەڵام بۆ زۆرێک تاکە ڕێگە کۆتای هاتنی پەتای کۆرۆنایە.


(ڕەوانەکراوە لە کوردەکان لە کازاخستانەوە)\n^ ی ا "Table 4.1.1 Population by individual ethnic groups" (PDF). Government of Kazakhstan. stat.kz. لە ڕەسەن (PDF)ەوە ئەرشیڤ کراوە لە ٢٨ی شوباتی ٢٠١٣. لە ڕێکەوتی ٠٩ی تەممووزی ٢٠١٢ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "Kazakhstan: A paradise for ethnic minorities". Kurdish Media. لە ڕەسەنەوە ئەرشیڤ کراوە لە ٢٥ی ئازاری ٢٠١٢. لە ڕێکەوتی ٠٢ی کانوونی یەکەمی ٢٠١٢ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)


Home›هەواڵ›کوردستان›پۆڵا تاڵەبانی: وەکو سەرکردایەتی دەسەڵاتی بڕیاردانمان داوەتە بافڵ تاڵەبانی\nپۆلا تاڵەبانی، ئەندامی سەرکردایەتی یەکێتی لە چاوپێکەوتنێکی تەلەفیزیۆنیدا رایگەیاند: وەک سەرکردایەتی یەکێتیی نیشتمانیی کوردستان، بڕیارمانداوە لەمەودوا سیستمی پاداشت و سزا لە نێو یەکێتیدا ئەنجام بدرێت، ئەوانەی کە گرنگیان بە یەکێتی نەداوە و هەوڵیان بۆ نەداوە لە هەڵبژاردنەکان لێپێچینەوەیان لەگەڵ دەکرێت، ئەوانەی هاوکاری حزبەکەش بوون پاداشت دەکرێن.\nناوبراو رایگەیاند: ” لە دوا کۆبوونەوەی سەرکردایەتی دەڤەرەکان کە لەگەڵ بافڵ تاڵەبانی کردمان زۆربەی هەڤاڵانی ئامادەبوو لەو کۆبوونەوانە پێیان باشبوو کە ئێمە ئەو دەسەڵاتانە بدەین بە کاک بافڵ بۆ ئەوەی خۆی سەرپەرشتی پرۆسەکە بکات و خۆی بڕیارە چارەنووسسازەکان بدات، بێگومان ئەویش ئەو بڕیارانە بە پرس و راوێژ دەردەکات، حەتمەن بڕیارەکانی بە تەنیا و تاکڕەوانە نەداوە، بڕیارەکان لەناو سەرکردایەتی گفتوگۆی لەسەر دەکرێت، بەڵام لە دەرئەنجامدا دەسەڵات دراوە بە بافڵ تاڵەبانی کە بڕیاری کۆتایی بدات”.\nلەبارەی بڕیارەکانی دوورخستنەوەی لاهور جەنگی و ژمارەیەکی دیکە لە سەرکردایەتی یەکێتی: ” پرۆسەیەکی چاکسازی و گۆڕانکاری لەناو یەکێتی دەستیپێکردووە و بەردەوامیش دەبێت”.\nدەربارەی ژەهرخواردکردنی سەرکردەکانی یەکێتی پۆڵا تاڵەبانی رایگەیاند: “کەیسی ژەهر خواردکردن کۆمەڵێک کەیسن کە ئێستا لە ژێر لێکۆڵینەوەدان و بەشێک لەو ئەندامانە خۆیان رایانگەیاندووە کە ژەهر خواردکراون وەک مەلا بەختیار و وەستا حەسەن، داواجار ئەم بابەتانە دەکرێتە بابەتێکی یاسایی و سەرکردایەتی یەکێتی لە ئەنجامەکەی ئاگادار دەکرێتەوە”.\nدەربارەی کۆبوونەوەی ئەمڕۆی مەکتەبی سیاسی یەکێتی پۆڵا تاڵەبانی روونیکردەوە: مەکتەبی سیاسی کە کۆدەبێتەوە بەرنامە بۆ ئەجێندای سەرکردایەتی دادەنێت و ئەوەی بۆ یەکێتی باش بێت گفتووگۆی لەسەر دەکرێت.\nدەربارەی مانەوەی سیستمی هاوسەرۆکی لەنێو یەکێتیدا وتی” ئەنجومەنی سەرکردایەتی یەکێتی لە کۆبوونەوەی داهاتوویدا ئەوە یەکلا دەکاتەوە کە یەکێتی وەک هاوسەرۆک یاخود سکرتێری گشتی لە داهاتوودا بمێنێتەوە، سەرکردایەتی یەکێتی لە کێشەکانی ناوخۆی حزبەکەیدا بە تێکڕا هەوڵیداوە بە گفتوگۆ و رێگەی دیالۆگ بگاتە ئەنجام و دۆخەکە نەگاتە توندوتیژی”.\nراشیگەیاند: “لەم قۆناغەدا چی باشبێت بۆ یەکێتی ئەوە دەکەین، داواکارین سەرجەم هەڤاڵانی یەکێتی چی باشە بۆ یەکێتی و چی لە توانایاندایە ئەنجامی بدەن بۆ حزبەکەیان”.\nSNN ناوەرۆكی كۆبوونەوەكەی مەكتەبی سیاسی یەكێتی بڵاودەکاتەوە\nئەمریکا دەستیکرد بە دابەشکردنی ڤاکسینەکەی ڤایزەر\nدانیشتنەکانی کەیسی ئاشتی هەورامی لە دادگای لەندەن دەستپێدەکاتەوە\nئاری جەلال: نوسینگەی قوباد تاڵەبانی ئەرکی گەڕاندنەوەی 55 کۆچبەرەکەی هەرێم لە سوریای گرتە ئەستۆ


سه‌دان هه‌زار كه‌س له‌سه‌ر شه‌قامه‌كانی بارسلۆنا داوای ئازادیی رێبه‌رانی كه‌ته‌لۆنیایان كرد\nله رێپێوانێكدا داوای ئازادیی رێبه‌رانی سیاسی خۆیانیان كردووه\nخۆپیشانده‌ران به وتنه‌وه‌ی دروشمی " كۆتایی به‌م بارمته گیرییه بهێنن " داوایان له حكومه‌تی ئیسپانیا كرد تا رێبه‌رانی سیاسیی هه‌رێمی كه‌ته‌لۆنیا ئازاد بكرێن كه به تاوانی جیابوونه‌وه و داواكردنی مافه نه‌ته‌وه‌ییه‌كانی خۆیان له زینداندا به‌سه‌ر ده‌به‌ن.\nخۆپیشانده‌ران هه‌روه‌ها داوایان له حكومه‌تی ئیسپانیا كرد تا ئه‌و رێبه‌رانه‌ی هه‌رێمه‌كه به ئازادیی بتوانن بگه‌ڕێنه‌وه وڵاتی خۆیان، چونكه له ئێستادا به هۆی نیگه‌رانی له ده‌ستبه‌سه‌ر كران ناتوانن بگه‌ڕێنه‌وه.\nشایه‌نی ئاماژه‌یه كه له ئێستادا له كۆی گشتیی 9 كه‌س له رێبه‌رانی كه‌ته‌لۆنیا له‌لایه‌ن حكومه‌تی ئیسپانیاوه ده‌ستبه‌سه‌ر كراون و حه‌وت كه‌سی دیكه‌شیان یان له زیندان ده‌ستبه‌سه‌ر كراون و یان رۆیشتوونه‌ته وڵاتانی دیكه‌ی ئه‌وڕوپا.\nترامپ و ئه‌وڕوپییه‌كان: روونكردنه‌وه‌كانی سعوودیه سه‌باره‌ت به كوژرانی خاشقچی به‌گوێره‌ی پێویست نییه\nرووسیا و ئێران ده‌ستوه‌ردان له هه‌ڵبژاردنه‌كانی كۆنگرێسی ئه‌مریكا ره‌تده‌كه‌نه‌وه\nترامپ: ئه‌مریكا له‌و په‌یمانه موشه‌كییه ده‌درده‌چێت كه ساڵی 1987 له‌گه‌ڵ رووسیا واژۆی كرد\nپۆمپیۆ: دیداره‌كه‌ی دیكه‌ی ترامپ و رێبه‌ری كۆریای باكوور ئه‌گه‌ری هه‌یه ساڵی داهاتوو ساز بكرێت


که‌مکردنه‌وه‌ی ئازار به‌هۆی مێدیتاشونه‌وه\nخوێندکاری خوێندنی باڵای سکاندینافیای نێوده‌وڵه‌تی بۆ ڕاهێنانه ده‌روونیه‌کان\nئه‌وانه‌ی که ڕاهێنانه ده‌روونیه‌کان ئه‌نجام ئه‌ده‌ن مێدیتاشونیان به کارێکی گرنگ داناوه له ژیانی ڕۆژانه‌یاندا بۆ گه‌یشتن به ته‌ندروستی باش و زۆرکردنی تواناداریان. ئه‌مه‌ش له‌به‌ر ئه‌وه‌یه که ئه‌وان له‌ڕێگای کردنی ئه‌و ڕاهێنانه‌وه کا‌ریگه‌ری زۆرباشیان هه‌ست پێکردووه له جه‌سته‌و ده‌روونیاندا، به‌تایبه‌ت ئه‌وکاتانه‌ی که هه‌ستیان به ئازارکردووه له له‌شیاندا.\nکردنی مێدیتاشون ڕۆژانه گرنگی و کاریگه‌ری زۆری هه‌یه بۆ مرۆڤ. مێدیتاشون چه‌ندین جۆر و شێوازی هه‌یه که هه‌ریه‌که‌یان بۆ مه‌به‌ست و ئامانجێکی تایبه‌ت ئه‌توانرێت به‌کار بهێنرێت. یه‌کێك له‌و ڕاهێنانه بۆ که‌مکردنه‌وه یان نه‌مانی ئێش و ئازاره له له‌شدا و که له دوایدا ده‌روونیشت هه‌ست به ئاسوده‌یی ده‌کات. ئه‌مه‌ش ڕێگایه‌کی ئاسانه بۆ یارمه‌تی خۆمان به‌ده‌ستی خۆمان بۆ ته‌ندروستیه‌کی باشتر و ژیانێکی باشتر.\nشێوازی کردنی ئه‌م ڕاهێنانه‌ی مێدیتاشون به‌م شێوه‌یه ئه‌بێت:\nله شوێنێکی هێمندا پاڵکه‌وه و چاوه‌کانت دابخه و خۆت خاوبکه‌ره‌وه به‌ته‌واوی. سه‌رنجه‌کانت بخه‌ره سه‌ر هه‌ناسه‌دانت بۆ ماوه‌یه‌ك و هه‌ناسه‌ی قوڵ و له‌سه‌ر خۆ بده. که زانیت وا خه‌ریکه ته‌واو خاوبوویته‌ته‌وه ئه‌وکات هه‌وڵبده له ژماره 10 وه بۆ خواره‌وه هه‌تا ژماره 1 بژمێره. بۆ ئه‌وه‌ی به هۆی ئه‌م ژماردنه‌وه و هه‌تا تۆ ژماره‌کان که‌متر بکه‌یته‌وه تۆ هه‌ست بکه‌یت که ده‌خزێته ناو بارێکی هێمنترو خاوتره‌وه. تۆ هه‌ست بکه که قوڵتر خاو ئه‌بیته‌وه.\nکاتێك که هه‌ستت به خاوبوونه‌وه‌یه‌کی ته‌واو کرد له هه‌موو له‌ش و ده‌روونتا هه‌وڵبده وێنه‌یه‌ك بخه‌ره به چاوت، یان ڕه‌نگێکی تۆخ، یان هه‌ر ڕه‌نگێک بیت. وه باشتر وایه که ئه‌و ڕه‌نگه بێت که یه‌که‌مجار به‌ر چاوت ئه‌که‌وێت له خه‌یاڵه‌که‌تدا که تۆ چاوت داخراوه له‌و باره هێمنه‌دا. ئه‌و ڕه‌نگه به‌شێوه‌ی تیشکێكی بازنه‌ی ببینه‌و گه‌وره‌ییه‌که‌ی له له 4 سانتیمه‌ترێکدا بیت. وا هه‌ست بکه که ئه‌و تیشکه هێدی هێدی گه‌وره‌و گه‌وره‌تر ئه‌بێت، هه‌تا هه‌موو ده‌ورووبه‌رو ده‌روونت ئه‌گرێته‌وه. کاتێك که ئه‌وه‌ت بینی ئیتر تۆ وا هه‌ست بکه که ده‌چێته‌وه یه‌ك و بچوك ئه‌ێته‌وه تا ده‌گاته‌وه قه‌باره و گه‌وره‌ییه‌که‌ی یه‌که‌مجاری 4 سانتیمه‌تر. وه به‌رده‌وام بچوکتری بکه‌ره‌وه هه‌تا له کۆتایدا ئه‌بێت به خاڵێك و وون ئه‌بێت.\nتۆ بۆ ئه‌وه‌ی بتوانیت ئه‌م ته‌کنیکه به‌کاربهێنیت بۆ چاره‌سه‌رکردنێکی خۆت بۆ ئازار له ناوبردن، ئه‌توانیت که جاریکیتر ئه‌م راهێنانه بکه‌یته‌وه و ئه‌و تیشکه وه‌ك ئازاره‌کانت ببینه که چۆن گه‌وره ئه‌بن و له کۆتایدا ئه‌بێت به خاڵێک و ئیتر وون ئه‌بێت. تۆ به‌و شێوه‌یه ئازاره‌که‌ت وون ئه‌بێت.\nبۆ ئه‌وه‌ی ئه‌م راهێنانه کاریگه‌ر بێت پیویسته چه‌ندین جار ڕاهێنانی له‌سه‌ر بکه‌یت هه‌تا ده‌بێت به به‌شێك له ژیانت بۆ چاره‌سه‌رکردنی زۆرێك له ئێش و ئازاره‌کانی له‌شت.\n به‌ڕێزان ئه‌بێت له‌وه گرنگتر و خؤشتر هه‌بێت که مرۆڤ ئه‌و هه‌سته له‌لای دروست ببێت که خۆی بتوانێت ببێته پزیشکی جه‌سته‌و ده‌روونی خۆی؟ که‌وا بوو هێشتا دره‌نگ نیه‌و ڕاهێنانه ده‌روونیه‌کان بۆ مرۆڤ کراوه‌و تاقیکردنه‌وه‌یان هیچی ناوێت بێجگه له ته‌نها ته‌رخانکردنی کاتێك بۆ ئارامی له گه‌ڵ خۆتدا. تۆش وه‌ره ڕیزی هه‌وادارانی ڕاهێنانه ده‌رونیه‌کان و خۆت و که‌سانی ده‌وروو به‌رت فێری ژیانێکی ته‌ندرووست بکه.\nده‌روون به‌هێز و ئاسوده بن


خاڵی سنووری سەیرانبەن دەکرێتەوە - هيوای کۆرد\nHome » هەواڵ » کوردستانی » خاڵی سنووری سەیرانبەن دەکرێتەوە\nin کوردستانی, هەواڵ 07/07/2019\t0\nبەرپرسانی رۆژهەڵاتی کوردستان ڕایدەگەیەنن، حکومەتی عێراق و ئێران ڕێککەوتوون لەسەر کردنەوەی خاڵی سنووری سەیرانبەن-ی بانە، ئاشکراشی دەکەن تا دوو هەفتەی دیکە ئەو خاڵە سنوورییە بە شێوەیەکی فەرمی دەکرێتەوە.\nبەهمەن مورادنیا، پارێزگاری کوردستان لەمیانەی کۆنگرەیەکی ڕۆژنامەوانی لەشاری سنە ڕایگەیاند، چەندین جار لەگەڵ بەرپرسانی عێراقی کۆبووینەتەوە و لە هەوڵی جددیداین بۆ چارەسەر کردنی ئەو کێشانی لەبەردەم هەردوو حکومەتی عێراق و ئێراندا هەیە.\nئاماژەی بۆ ئەوەشکرد، لەهەوڵدان خاڵی سنووری سێف-ی سەقز بکەنەوە و بۆ ئەوەس پێویستیان بە مۆڵەتی حکومەتی ناوەندی عێراق هەیە.\nڕاشیگەیاند “سەردانی دوو ڕۆژەی وەفدی ئابووری هەرێمی کوردستان بۆ رۆژهەڵاتی کوردستان و لە نزیکەوە بینینی یەکەکانی بەرهەم هێنان و دەفرایەتیە ئابووری و سەرمایەدانەرییەکانی پارێزگای کوردستان، زۆر زانیاری باشی بە لایەنی بەرانبەر داوە بۆ ئەوەی هۆکاری نێوانمان زیاتر بێت”.\nئاشکراشی کرد، لەماوەی دوو هەفتەی داهاتوودا بەشێوەیەکی فەرمی خاڵی سنووری سەیرانبەن-ی بانە دەکرێتەوە و دەست دەکات بە جموجۆڵەکانی.\nپارێزگاری کوردستان باسیشی لەوە کرد شارۆچکەی پیشەسازی هاوبەش لە نێوان ڕۆژهەڵاتی کوردستان و سلێمانی دروستدەکرێت و وتی: بەمزوانە کۆمیتەی هاوبەشی دوولایەن پێکدێت بۆ ئەوەی جێگای کردنەوەی ئەم شارۆچکە دیاری بکرێت.\nئێران سەیرانبەن عێراق\t2019-07-07\nTagged with: ئێران سەیرانبەن عێراق\nشاسوار عەبدولواحید: ئەوانەی دوێنێ باسی جیابونەوەیان دەکرد، ئێستا داوای بودجە لە بەغدا دەکەن\nسەرۆكوەزیرانی عێراق ، پشتگیری خۆی بۆ پێشنیازەكانی سەدر دەربڕی\nتەندروستیی عێراق ئاماری ٢٤ كاتژمێری رابردووی توشبووانی كۆرۆنای بڵاوکردەوە


20/3/2019 01:39 PM\nمامۆستا محەمەدی مەلا كەریم زانایەكی گەورەی بواری ئەدەبی‌و كەلتووری كوردستانە‌و لە رشتەكانی نوسین‌و وەرگێڕان‌و لێكۆڵینەوەی ئەدەبی خزمەتێكی زۆری بەكاروانی رۆشنبیری كوردستان كرد‌و وەك قەڵەمێكی ئازا‌و پێشكەوتنخواز لەدەرگایەكی گەورەوە چووە لاپەڕە درەوشاوەكانی مێژووی كورده‌وه.\nمامۆستا محەمەدی مه‌لا كه‌ریم لە رۆژی 14ی ئابی 1931 لەناحیەی بیارەی سەر بەهەڵەبجە لەدایك بووە.لەئامێزی خانەوادەی مودەڕیسدا پەروەردە بوو كە بنەماڵەیەكی شكۆداری ئاینیی زانستپەوەر‌و ئەدەبپەوەر بوون‌و لەسەردەستی مەلا عەبدولكەریمی مودەڕیسی باوكی‌و زانا ئایینیەكانی دیكە دەرسە ئایینەیەكانی خوێند‌و مۆڵەتی مەلایەتیی وەرگرت‌و بەڵام كاری مەلایەتی نەكرد‌و خۆی تەرخان كرد بۆ خزمەتی كەلتوری گەلەكەی.\nمامۆستا محەمەدی مەلا كەریم كەسێكی چەپ‌و خاوەن بیرێكی پێشكەوتنخواز‌و شارستانی بوو، بەهۆی بیرو بۆچوون‌و هەڵویستە سیاسی‌و نیشتمانییەكانییەوە تووشی راونان‌و زیندان‌و ئازاردان بوو، بەڵام هەموو ئەوانە كۆڵیان پێنەدا‌و لەسەر باوەڕەكەی خۆی سوور بوو، تەنانەت زیندانیشی وەك قوتابخانەیەك‌و وێستگەیەكی تێكۆشان‌و كاركردن سەیر ئەكرد، هەر بۆیەش كونجی زیندانیشی بۆ خزمەتی نوسین وەبەرهێنا‌و كتێبه‌كانی ( جەنگاوەرێكی ڤێتنامی)و (لاوك‌و حەیران)ی لەزیندان وه‌رگێراو نووسی.\nمامۆستا محەمەد وەك لێكۆڵیارێك خزمەتێكی فرەی بەئەدەبی كوردی كردووە‌و دیوانی چەند شاعیرێكی گەورەی كوردی ساغ كردۆتەوە‌و بەچاپی گەیاندوون‌و لە فەوتان رزگاری كردوون، لەوانە( مەولەوی، نالی، مەحوی، حاجی قادری كۆیی، سالم، بێسارانی، گۆران‌و بێخود)ی چەندان كاری ناوازەی دیكە.\nزمانەكانی عەرەبی‌و فارسی بەباشی زانیوە‌و ئەوەش هاوكارێكی باشی بووە بۆ ئەوەی وەك وەرگێڕیكی بەسەلیقە خزمەت بكات‌و لەو بوارەشدا شوێن پەنجەی دیارە.\nمامۆستا محەمەدی مەلا كەریم ئەندامی دەستەی دامەزرێنەری یەكێتی نوسەرانی كورد‌و سكرتێری نوسینی گۆڤارەكەی بوو، وەك نوسەرو رۆژنامەنوسێكی بەتوانا لەو گۆڤارە‌و رۆژنامە‌و گۆڤارەكانی تر خزمەتی كرد‌و چەندین وتارو لێكۆڵنەوەی زانستی بەپێزی پێشكەش كرد.\nماوەیەكی زۆریش ئەندامێكی چالاكی كۆڕی زانیاری كورد بوو، لەرێی ئەو كۆڕە‌و گۆڤارەیەكەوە خزمەتی زۆری بەئەدەب‌و كەلتوری كوردی كرد.دواتریش ئەندامی ئەکادیمیای کوردی بووەو لەرێی ئەو دەزگایەوە خزمەتی کردووە.ئەم زانا ناودارەی كورد نزیكەی نیوسەدە لەتەمەنی خۆی بەخزمەتی ئەدەب‌و روناكبیریی كوردستان بەخشی‌و خاوەنی زیاتر لە 20 كتێبی ناوازە‌و دەیان وتارو لێكۆڵینەوەی بەنرخە.\nبەداخەوە ئەم زانا پایەدار‌و پێشكەوتنخواز‌و بیر رۆشنەی كوردستان، پاش ململانێیەكی درێژ لەگەڵ نەخۆشی بەرەبەیانی 12ی ئازاری 2017 بۆ دواجار لەشاری سلێمانی چاوەكانی لێكنا‌و ئۆغری كرد‌و لە گردی سەیوان بەخاک سپێردراو چووە دنیای نەمرانەوە.درودی رێزو وەفا‌و ئەمەكداری بۆ گیانی پاك‌و پیرۆزی محەمەدی مەلا كەریم ئەو پیاوەی بیرو قەڵەمەكەی بەپاكی‌و درەوشاوەیی مایەوە‌و هیچ زروف‌و زەمانێك كاری تێنەكرد‌و وەك سوڵتانی ئەدەبی كوردی چووە دیرۆكەوە.


هیلاریش نیگه‌رانی ئێرانه! - Mehr News Agency\n31 berfanbarê 2017 - 10:48\nNews Code 15676\nهیلاریش نیگه‌رانی ئێرانه!\nله درێژه‌ی ده‌ستێوه‌ردان له ناوخۆی ئێران، وه‌زیری پێشووی ئه‌مریکا به بڵاو کردنه‌وه‌ی په‌یامێک له تۆڕی کۆمه‌ڵایه‌تی تویته‌ر چووه ڕیزی ئه‌و که‌سانه‌ی پشتیوانی له ناڕه‌زایه‌تییه‌کانی ئێران ده‌که‌ن.\nبه ڕاپۆرتی ئاژانسی مێهر، هیلاری کلینتۆن، وه‌زیری پێشووی ده‌ره‌وه‌ی ئه‌مریکا و به‌ربژاری سه‌رۆک کۆماری ئه‌مریکا بۆ ساڵی ۲۰۱۶ ته‌ڤڵی ئه و که‌سانه بوو که نیگه‌رانی دۆخی ئێرانن و به تویتێک پشتیوانی له ناڕه‌زایه‌تییه‌کانی ئێران کرد!\nهه‌ر له‌مباره‌وه، ئه‌م دیپلۆماتکاره ئه‌مریکاییه له تویته‌ره‌که‌ی خۆیدا نووسی: ناسه‌قامگیرییه‌کانی ئه‌م دواییه له درێژه‌ی خواستی ئازادی و داهاتوویه‌کی باش ئه‌نجام ده‌بێت و ده‌وڵه‌تی ئیران ده‌بێت پشتیوانی له هیواکانی خه‌ڵک بکات و به شێوه‌یه‌کی ئاشتیانه به‌ره‌ڕووی ئه‌م بابه‌ته ببێته‌وه.\nشایانی باسه که دۆناڵد ترامپ، سه‌رۆک کۆماری ئه‌مریکاش له درێژه‌ی ده‌ستێوه‌ردانه‌کانی له کاروباری ناوخۆیی ئێران، له په‌یامێکدا پشتیوانی کرد له ناڕه‌زایه‌تی ناوخۆی ئێران.\nئه‌و پاگه‌نده‌ی کرد: ڕێبه‌ره‌کانی ئێران له توانی سه‌ربازی ئه‌مریکا و خه‌ڵکی ئێران ده‌ترسن.\nسه‌رۆک کۆماری ئه‌مریکا له درێژه‌ی پاگه‌نده‌کانی خۆی نووسی: ڕژیمه سه‌رکوتکاره‌کان بۆ هه‌میشه به‌رده‌وام نابن و ڕۆژێک دێت که ئێرانییه‌کان ڕووبه‌ڕویی یه‌ک بژارده ده‌بنه‌وه. جیها سه‌یرتان ده‌کات!\nهه‌ر له‌مباره‌وه، سێناتۆر جان مه‌ک کین، سه‌رۆکی لێژنه‌ی هێزه سه‌ربازییه‌کانی کۆنگرێسی ئه‌مریکا به بڵاو کردنه‌وه‌ی یادداشت دژه ئێرانی له تویتره‌که‌ی خۆی ڕایگه‌یاند ه ئه‌مریکا له ئاژاوه‌گێڕه‌کان پشتیوانی ده‌کات.\nئه‌مه له حاڵێک دایه که پۆل ڕایان، وته‌بێژی پارلمانی ئه‌مریکایش پشتیوانی له ناڕه‌زایه‌تییه‌کانی ئه‌م دواییه‌ی ئێران کرد.\nشیاوی ئاماژه‌یه که دوای ئه‌وه‌ی ڕۆژی پێنج شه‌مه ژماره‌یه‌ک له‌وانه‌ی له بانکه کانی که‌رتی تایبه‌تدا له مه‌شهه‌د پاره‌کانیان براوه، ڕژانه سه‌ر شه‌قام، ڕۆژی هه‌ینیش له هه‌نده‌ێ شاری وه‌ک ساری، قوم و قه‌زوین و کرماشان خه‌ڵک ناڕه‌زایه‌تیان نیشان دا.


د.بەشیر فەرمانی لێپێچینەوە لە راکان جبوری پارێزگاری کەرکووک دەردەکات\n2020-06-10 [03:07 AM]\nلەسەر فەرمانی د.بەشیر حەداد، ئەمیندارێتی گشتی یٔەنجومەنی نوێنەرانی عێراق داوا لە ئەجومەنی وەزیران دەکات لێپێچینەوە لە راکان جبوری بکات بەھۆی یٔامادەنەبوونی لە کۆبوونەوەی پارێزگارەکانی دیالە، سەلاحەددین و کەرکووک بە سەرۆکایەتی بەشیر حەدداد جێگری سەرۆکی پەرلەمانی عێراق.\nجێگەی یٔاماژەیە دوێنێ سێشەممە ٢٠٢٠/٦/٩ بەسەرپەرشتی دکتۆر بەشیر خەلیل حەداد جێگری سەرۆکی یٔەنجومەنی نوێنەران کۆبوونەوەیەکی فراوان یٔەنجام درا لە یٔەنجومەنی نوێنەرانی عێراق بە یٔامادەبوونی ھەردوو پارێزگاری سەلاحەددین و دیالە و ژمارەیەک لە پەرلەمانتارانی یٔەو پارێزگایانە و نوێنەری لیژنە جیاجیاکان.\nئامانج لە کۆبوونەوەکە تاوتوێکردنی باروودۆخی یٔەو ناوچانە و گفتوگۆکردن بوو لەسەر ھۆکاری یٔەو نەھامەتی و زەحمەتیانەی کە خەڵکی یٔەو ناوچانە لە کورد و پێکھاتەکانی دیکە دووچاری دەبنەوە.\nھەر لە کۆبوونەوەکەدا قسە لەسەر دۆزینەوەی میکانیزمێکی خێرا کرا بۆ پاراستنی سەروماڵی ھاوڵاتیانی یٔەو ناوچانە و سوتانی بەربوومی ناوچە کوردنشینەکان و رەچاوکردنی ھاوسەنگی نیشتمانی لە بوارەکانی بەڕێوەبردن و دامەزراندن.\nئەم هەواڵە 11146جار خوێندراوەتەوە


پزیشكانی بێسنوور کوژرانی کارمەندێکی لە کامپی هۆڵ ڕاگەیاند – کوردی – RojNews.News\nپزیشكانی بێسنوور کوژرانی کارمەندێکی لە کامپی هۆڵ ڕاگەیاند\n03/03/2021 - 11:54:54 am\nپزیشکانی بێسنوور کوژرانی کارمەندێکی خۆی لە کامپی هۆڵ ڕاگەیاند، ئاشکراشیکرد، یەکێک لەو منداڵانەی لە ٢٧ مانگی ڕابردوو بەهۆی ئاگرەوە لە کامپەکە سووتان، کچی کارمەندێکی خۆیان بووە.\nڕێکخراوی نێودەوڵەتی پزیشکانی بێ سنوور شۆک و دڵتەنگی خۆی بۆ کوژرانی کارمەندێکی لە ٢٤ی مانگی ڕابردوو ڕاگەیاند بە دەستی ژنە چەتەکانی داعش، نیگەرانی خۆیشی نیشان دەدات لەو دۆخە نائارامەی کە ڕووبەڕووی دانیشتوانی کامپەکە بووەتەوە، کە ژنان و منداڵان دوو لەسەر سێی پێکدەهێنن.\nڕێکخراوەکە دەڵێت، شەوی ٢٤ی شوبات ئەندامێکی پزیشکانی بێ سنوور لەناو خێوەتەکەیدا کوژراوە، پاش سێ ڕۆژیش، منداڵێک کە کچی کارمەندێکی تری پزیشکانی بێ سنوور بووە، بەهۆی ئاگرکەوتنەوە لە کامپەکە گیانی لەدەستداوە، هەر لەو ڕووداوەدا سێ کارمەندی دیکەش برینداربوون.\nلەسەر ڕووداوەی ئاگر کەوتنەوەکە دەڵێت، لە ئێوارەی ٢٧ی شوباتدا ئاگر لە چادرێک بەربوو، کە خەڵکی بۆ ئاهەنگگێڕانی هاوسەرگیری تێیدا کۆبوبونەوە، کڵپەی ئاگرەکەش لەوێوە سەریهەڵدا کاتێک منداڵێک بە هەڵە گازوائیلی بەسەر ئاگردا کردبوو.\nبەوتەی وێڵ تێرنەر، بەڕێوەبه ری چالاکی فریاکەوتنی سوریا، لەو ڕووداوەدا حەوت کەس گیانیان لەدەستداوە کە لە نێویاندا کچێکی تەمەن چوار ساڵان هەبووە کە منداڵی یەکێک لە هاوکارانی پزیشکانی بێسنوور بووە و سێ کارمەندی دیکەس برینداربوون، بەڵام ژمارەی بریندارەکان بە دروستی نەزانراون.\nبەوتەی تێرنەر، لە ماوەی دوو ساڵی ڕابردوودا بارودۆخی کامپەکە ناپەسەند بووە، بەتایبەت ئەمساڵ زیاتر بارودۆخەکە بەرەو خراپتر چووە، بەجۆرێک لە سەرەتای ئەمساڵەوە زیاتر لە ٣٠ حاڵەتی کوشتن تۆمارکراوە، زۆربەی ئەوانەش کوژراون بە کردەوەی توندوتیژی چەکداری کراونەتە ئامانج.\nویڵ تێرنەر باس لەوە دەکات، لە کامپەکەدا خەڵک دەکوژرێن، زۆر جار لەناو چادر و خێمەکاندا، زۆرێک لە منداڵە بەجێماوەکان کەس نییە ئاگاداریان بێت، دەشڵێت “ئەم کابوسە دەبێت کۆتایی پێبێت”\nبەپێی ڕاپۆرتی رێکخراوەکە، ڕووداوە تراژیدییەکانی ئەم دواییەی کامپەکە، زیانە مرۆییەکان و دۆخی ژیانی ناسەلامەت نیشان دەدات کە ڕووبەڕووی دانیشتووانی کامپەکە بووەتەوە، تێرنەر دەڵێت، “لە کامپەکەدا بە خێراییەکی زۆر خەڵک دەکوژرێن، زۆر جار لەو چادرانەی تێیدا دەژین، کۆتایی بە ژیانیان دێت، زۆر لە منداڵە مردووەکان بەجێدەهێڵرێن کە کەس نییە ئاگایان لێیان بێت”.\nڕێکخراوەکە بانگ لە کۆمەڵگەی نێودەوڵەتی و ئەو وڵاتانە دەکات کە هاووڵاتییانیان لە کامپی هۆڵدا دەژین، بەرپرسیارێتی دۆزینەوەی چارەسەری درێژخایەن بۆ ئەو کەسانە لە ئەستۆ بگرن، پێشیوایە کە چارەسەر دەبێت خۆبەخشانە بێت، لەگەڵ ستانداردە یاساییە نێودەوڵەتییەکان، لەوانەش یاسای مرۆیی و مافی مرۆڤ نێودەوڵەتی.\nتەقینەوەی بۆمبێک کوژران و برینداربوونی لێکەوتەوە


Aras Welcomes you: پشووی هاوین لە سەرەگرتندا بووم\nپشووی هاوین لە سەرەگرتندا بووم\nئەو ڕۆژانەی نیوەڕوان بووینانە لە قوتابخانە، باوکم سەرەی نانەواخانەی دادەنا، تاکوو پێشنیوەڕۆ بچم نانی گەرم بهێنمەوە ماڵێ، زۆرکات چوونم بۆ نانەواخانە لەبەر کۆبوونەوەم بوو لەگەڵ هاوڕێکانما، خۆ ئەوانیش وەکو من لە سەرەدا بوون.\nنانەواکە لە بنەڕەتەوە وەستای نان کردن نەبوو، پاشنیوەڕۆ چرا، لۆکس، زۆپا و عەلادینی ڕیز دەکرد چاکی دەکردنەوە، لە بەهارەوە عەسران پاسکیڵخانەبوو، کە ڤیدیۆ سیدی داهات، ماوەیەک ئەوەشی تیا ئەفرۆشرا، خۆزگەم ئەخواست نانەواخانە ئێوارانیش هەبوایە، بۆئەوەی بەیانی زوو خەمی نەخۆین.\nهێشتا تاقیکردنەوەی سەری ساڵ دەستی پێ نەکردبوو، باوکم داینابوو کە هاوین بچمە بەنزینخانە، لای حەمە سەیارە بشۆم، حەمە ساڵێک بوو وازی لە مەکتەب هێنابوو، ئەیوت چاوت کوێر بکە و موستەقبەلیش بەشت هەر مانگ گرتن و فۆڕم پڕ کردنەوە دەبێت، ناشوکری نەبێ ئیش دەست ناکەوێت.\nئێوارەیەک بە باوکم وت، خۆ سەیارەمان نیە، با گەراجەکە بکەم بە دوکانێک بۆ ئەم هاوینە، پاسکیڵخانە بێ یان تەباخ چاک کردنەوە. سەرێکی ڕاوەشاند وتی بچۆ لای حەمە.\nتازە پشوومان دەستی پێکردبوو، دوو ڕۆژبوو لای حەمە سەیارەم ئەشت، وتم حەمە ئەمە وا نابێت، دانە دانە سەیارە بشۆین و خەڵک لەبەردەمماندا بێن و بچن، با لێرە دایبنێن و بە ئیستراحەت هەر یەکەمان و لە لایەوە پاکیان دەکەینەوە، لەوە بەدواوە کارمان باشتربوو، بە تایبەتی پشووی نیوەڕۆی خەڵک سەیارەیان زۆر لا دا ئەناین و خۆڵبارینیش کۆتایی نەبوو.\nگاز و بەنزین کەمببوەوە و سەرەی بەنزین دەستی پێکردەوە، کابرایەک کە زوو زوو سەیارەمان بۆ ئەشت، وتی سەرەی بەنزینم بۆبگرن حەقی ئەوەشتان ئەدەمێ، لەوەوە سەرەی بەنزینیشمان بۆ خەڵک دەگرت، لە پێشا تاقی بەیانیان سەیارەم ئەشت و نیوەڕوان سەرەی سەیارە، دوایی ئاڵوگۆڕمان کرد و هەر ڕۆژەی یەکێکمان بەیانیان بوو. بەزمی بەنزین و سەرەگرتنی خۆش نەبوو، هەموو ڕۆژێک دەنگەدەنگ و شەڕی لێ دەکەوتەوە.\nڕۆژێک مامۆستا نەژادی دراوسێمان سەیارەکەی دانا بۆ شتن، وتی تەباخێکی نەوتیش لە سندوقەکەیە بەڵکو بۆم ببەیت بۆ چاککردنەوە لەو دوکانەی ئەوبەرتان، ئیتر ئەم ئیشەی ئێمە بەهۆی ناسین و مەرحەباییەوە خاتر و قاچ و قوچی تری زۆر تێ دەکەوت، جاری وابوو سەرەی نان و سەرەی بتڵەغازیشمان بۆ دراوسێکان دەگرت. ناشوکریش نەبێ، لە هاوینا ئەم شارە قەت کارەبای باش نەبووە، لەبەرئەوە زاراوەکانی پڵیتە، چرا، فانۆس و مۆلیدە بنێشتەخۆشەی سەر دەممان بوون. لەبەردەم دوکانی تەباخ چاککردنەکە یەک دنیا چرا و تەباخ تێکەڵ و پێکەڵ کەوتبوون، بە وەستاکەم وت کامە سەرەیە؟، وتی: "سەرە نیە، داینێ و بەیانی وەرەوە"، وتم:"ئاخر ئەمڕۆ چێشتی پێ لێ دەنێن، بەڵکو یارمەتیمان بدەی"، خەمساردانە وتی "ناتوانم، هەموو پەلەیەتی..."\nدوو مانگی پشوومان بەڕێ کرد، حەوت ڕۆژ لە هەفتەیەکدا چالاک بووم، بەیانیەک دەستم لە سەیارە شتن هەڵگرت، چووم بۆ قوماش کرین و لای بەرگدروو، دەستێک جلی کوردی نوێ بدەم بە دوررین. لەوێ بەرگدرووەکە حەپەساندمی، وتی یەک مانگی تر وەرەوە، سەرەت زۆر لە پێشەوەیە. لە گەڕانەوەمدا بۆ ماڵەوە، لە ویستگەی پاسەکان کاک عبداللەی دراوسێمانم بینی، سڵاوم لێکرد، ئەویش پاش وەڵامدانەوە سەرێکی بەرزکردەوە و وتی "سەرەی ئەو پاسەیە"، وتم: "ئەی تۆ سەرناکەویت؟"، وتی:"نەوەڵا، بەڵکو سەرەی دوای ئەم پاسێکی باشتر بێ، ئەوە ئەڵێی مەنجەڵی بوخارە ناوەکەی ئەوەندە گەرمە".\nدیقەتم داوە، لەم شارە هەموو شتێک سەرەی لەسەر گیراوە، لە لایەکەوە ئەموت شتێکی باشە، هیچ نەبێ ڕێکخراوە و کەس دەمەقاڵێ ناکا، و لە لایەکی ترەوە وەستان لەسەرەی شەربەتی مێوژدا بەم ڕەمەزانە ناخۆش بوو. جاران فڵان مەسئول و فیسار خزم هەبوون کە پێش دەخران، ئێستا هەموو مەسئول و خزمی یەکترین، لە زۆر شوێنیش بۆ خاترگرتنیش تەماشای گیرفان دەکرێت.\nحەمە گێڕایەوە کە هەفتەی پێشوو لە تەعەزێیەک، بیست دەقە لە مزگەوت سەرەی گرتوە تا ژووری تەعەزێکە کەمێک چۆڵ بووە، ئینجا توانیویەتی فاتیحە دابات. تاکو نەیەیتە ناو بازاڕ زۆر شت هەیە درکی پێ ناکەیت، حەمە ماستی بۆ دەهات، منیش وتم ئەمەوێت، کردمان بەسەرە، چونکە کابرای ماستفرۆش ئەم ڕیزە دوکانەی ئێمەی لەسەرەدا دانابوو، دوو هەفتە جارێک سەرەماستمان بوو.\nبەرەو کۆتایی پشووی هاوین چووین، ئالانی برام ڕەسمێکی هێنا وتی کاکە جوانە، بە خەمڵاندنی خۆی، ویستگەی قیتارەکەی سلێمانیە، وتم سکەکەت لەسەرەی نان ئەچێ، ئەگینا ئەوانی تر زۆر جوانن. وتی: "کاکە قیتاریش سەرەی هەیە ئەگینا دەعم دەکەن"، وتم: "وەڵا ئەگەر ئەو قیتارەی سلێمانی پێ بگا، سەرەی سەرکەوتنی ڕۆژە ڕێیەک دەبێ، ئینجا سەرەی بلیت و سەرەی میزکردنی ناو ئاودەستەکەیشی هەر باس مەکە". وتی: "ئەی کاکە تۆ هیچ ناکەی بۆ مەکتەب؟"، وتم: "نە، مامۆستا خۆی ئەزانێت کە پشووی هاوین لەسەرەدا بووم".\nTags: پشووی هاوین , ڕووداو , سلێمانی , سەرە , قیتارەکە , کلتوور , کوردستان , گەرما , مامۆستا\nئەرشیفی نووسراوەکان May 2019 ( 1 ) March 2019 ( 2 ) February 2019 ( 1 ) January 2019 ( 2 ) December 2018 ( 2 ) November 2018 ( 1 ) October 2018 ( 1 ) August 2018 ( 1 ) July 2018 ( 1 ) June 2018 ( 2 ) May 2018 ( 2 ) April 2018 ( 5 ) March 2018 ( 1 ) November 2017 ( 2 ) June 2017 ( 1 ) May 2017 ( 4 ) April 2017 ( 1 ) March 2017 ( 1 ) February 2017 ( 1 ) September 2016 ( 3 ) August 2016 ( 1 ) July 2016 ( 1 ) June 2016 ( 1 ) February 2016 ( 2 ) January 2016 ( 1 ) December 2015 ( 1 ) September 2015 ( 4 ) August 2015 ( 3 ) July 2015 ( 1 ) June 2015 ( 1 ) May 2015 ( 1 ) April 2015 ( 2 ) March 2015 ( 1 ) February 2015 ( 1 ) October 2014 ( 3 ) September 2014 ( 1 ) August 2014 ( 3 ) July 2014 ( 3 ) May 2014 ( 1 ) April 2014 ( 4 ) March 2014 ( 1 ) February 2014 ( 1 ) January 2014 ( 2 ) December 2013 ( 1 ) November 2013 ( 3 ) October 2013 ( 4 ) September 2013 ( 4 ) August 2013 ( 1 ) June 2013 ( 1 ) May 2013 ( 1 ) April 2013 ( 1 ) March 2013 ( 1 ) January 2013 ( 1 ) December 2012 ( 1 ) October 2012 ( 2 ) September 2012 ( 2 ) May 2012 ( 1 ) April 2012 ( 2 ) March 2012 ( 3 ) February 2012 ( 4 ) January 2012 ( 2 ) December 2011 ( 1 ) October 2011 ( 1 ) September 2011 ( 2 ) August 2011 ( 1 ) July 2011 ( 3 ) June 2011 ( 3 ) May 2011 ( 1 ) April 2011 ( 2 ) March 2011 ( 4 ) February 2011 ( 4 ) December 2010 ( 3 ) September 2010 ( 1 ) June 2009 ( 1 ) December 2007 ( 1 ) December 2006 ( 1 ) November 2006 ( 1 ) May 2006 ( 3 ) April 2006 ( 1 ) March 2006 ( 1 ) February 2006 ( 1 ) January 2006 ( 1 ) November 2005 ( 1 ) October 2005 ( 3 ) August 2005 ( 5 ) September 2004 ( 1 ) June 2004 ( 1 ) May 2004 ( 3 ) April 2004 ( 3 ) March 2004 ( 3 ) February 2004 ( 4 ) January 2004 ( 3 ) November 2003 ( 2 ) October 2003 ( 3 ) September 2003 ( 2 ) August 2003 ( 8 ) July 2003 ( 5 ) June 2003 ( 5 ) May 2003 ( 3 )


ڤیدیۆ: باری له‌ناكاو له واشنتۆن و 4 ویلایه‌تی ئه‌مه‌ریكا راگه‌یه‌ندرا\nبه‌هۆی نزیكبوونه‌وه‌ی گه‌رده‌لوولی فلۆرنس له كه‌ناراوه‌كانی رۆژهه‌ڵاتی ئه‌مه‌ریكا، كه رێژه‌یه‌كی زۆری بارانی هه‌ڵگرتووه، ئیداره‌ی ئه‌مه‌ریكا باری له‌ناكاوی له واشنتۆن و 4 ویلایه‌تی دیكه‌ی ئه‌و وڵاته راگه‌یاند و پێشبینی ده‌كرێت، له ئه‌نجامی گه‌یشتنی ئه‌و گه‌رده‌لووله لافاوێكی كاره‌ساتبار رووبدات.\nوه‌ك پاوزه‌ر ئاماژه‌ی پێكردووه، به‌هۆی ئه‌وه‌ی پێشبینی ده‌كرێت كاریگه‌ری ئه‌و گه‌رده‌لووله بۆ ماوه‌ی 15 رۆژ به‌رده‌وام بێت، باری له‌ناكاویش به‌درێژایی ئه‌و ماوه‌یه به‌رده‌وام ده‌بێت و به‌گوێره‌ی پێشبینییه‌كانی كه‌ش و هه‌وا، ئه‌و رووداوه سرووشتییه هه‌ڵگری بایێكی زۆر به‌هێز و رێژه‌یه‌كی زۆری بارانه و شه‌پۆله‌كانی زه‌ریاش زۆر به‌رز ده‌بنه‌وه.\nله ویلایه‌تی كارۆلایناش بەرپرسانی حكومەت و درەزگاكانی فریاگوزاری و بەرگری میللی بەفەرمی چۆڵكردنی كردنی ملیۆن و نیوێكیان لە دانیشتوانی چەند شارێكی ویلایەتی كارۆلاینای باكوریان ڕاگەیاند و لە ئێوارەی ئەمڕۆ سێشەممەوە دەكەوێتە بواری جێبەجێكردنەوە.\nچەند كاتژمێرێك پێش ئێستا بەرپرسانی حكومەت و پسپۆرانی كەش و هەوا ڕایانگەیاند، كە كاتەكە بەشیان ناكات تا ڕۆژی پێنجشەممە بۆ ئەوەی ئاراستە ی گەردەلولەكە تێك بدەن یاخود هێزەكەی لاواز بكەن، گەردەلولەكە لە پێوانەی چوار دەبێت لە بنەڕەتی پێنچ پلە و پێشبینی كارەساتی زۆر گەورەی لێ دەكرێت. تەنانەت دانیشتوانی باكوری ڤێرجینیا و واشنتۆنی پایتەخت لە ڕێگەی ئیمەیڵ ودەزگاكانی ڕاگەیاندنەوە ئاگادار كراونەتەوە لەمڕۆوە ئامادەكاری خۆیان بكەن، بۆ پێنجشەممە لەبەر زریان و ڕەشەبایێكی زۆرلە ئاكامی گەردەلولەكە، نرخی بانزین بۆ هەر گالۆنێك لە باكوری ڤێرجینیا و واشنتۆن بە ناوەندی ٢٥ سەنت زیادیكردووە لەبەرئەوەی دانیشتوان ئاگاداركراونەتەوە تانكی ئۆتۆمبێلەكانیشیان بۆ هەر ئەگەرێك فول بكەن.\nدۆناڵد ترامپ تویتێكی كردووە و داوای له خەڵكی دوو ویلایەتەكەی كاڕۆلاینای كردووه ئاگاداری خۆیان بن و ئێستا بەر لە نیو كاتژمێر بەشێك لە هێزی مارینز ئاراستەی ویلایەتەكانی كارۆلاینای باكور و باشور كراون.


شێرپه‌نجه، نەخۆشیەکی ژیانبەزێن\nشێرپه‌نجه، دەردێکی بێدەرمانە و، هەموو ساڵێک کۆمەڵە کەسێکی پێ دەمرێت. ساڵی 1838 ئەو نەخۆشیە پێناسە کرا و خرایە بواری خوێندنی پزیشکیەوە؛ شێرپه‌نجه جۆراوجۆرە و تا ئێستا سەد جۆر زیاتری لێ ناسراوە.\nسەدا٧٠ـی شێرپەنجەدارەکان خەڵکی وڵاتانی هەژارن.\nشێرپه‌نجه، نه‌خۆشیه‌كی باوه؛ هه‌رچه‌نده‌پزیشكان لە زۆر لاوە هه‌وڵی چارەسەرکردنی دەدەن بەڵام هێشتا چارەسەرێکی یەکجارەکییان بۆ نەخۆشیە پێ نەدۆزراوەتەوە؛ ئەو دەرمانەشی وا هەیە هەر تۆزێک نەخۆشیەکە سووکەوە دەکات و، نەخۆشەکە قوتاری نابێت.\nهه‌رێمی كوردستان ومه‌ترسییه‌كانی شێرپه‌نجه\nلەچاو وڵاتانی دی،خەڵکی کوردستان کەمتر تووشی شێرپەنجە دەبن؛ ساڵی 201، نزیکە چوارهەزار کەس شێرپەنجەیان گرتووە، کە دەکاتە هەر سەدهەزار کەس و، ٩٩ کەس؛ ئەو رێژەیەش ئاساییە و، زۆر جێگای مەترسی نیە.\n"چوارەم رۆژی مانگی شوباتی هەموو ساڵێ، ڕۆژی جیهانی شێرپەنجەیە؛ هیچ نەخۆشیەک ئەوەندەی شێرپەنجە، خەڵکی پێ نامرێت؛ ساڵانە ١٤ملیۆن زیاتریش تووشی شێرپەنجە دەبن و، ٨ملیۆن کەسیان لێ، بەو نەخۆشیە دەمرن؛ بە گوێرەی ئاماری ساڵی ٢٠١٧ـی وه‌زاره‌تی ته‌ندروستیی هەرێمی کوردستان،4808 کەس شێرپەنجەیان گرتووە کە دەکاتە هەر ١٠٠هەزار کەسێک و، ٩٢ کەس.\nد. ڕێکەوت حەمەڕەشید وەزیری تەندروستیی حکوومەتی هەرێمی کوردستان، بە بۆنەی ڕۆژی جیهانیی شێرپەنجەوە، لە پرێس کۆنفرانسێکدا لەبارەی مەترسیەکان و پەرەسەندنی نەخۆشیی شێرپەنجە لە ئاستی جیهان و کوردستاندا گوتی: "ساڵی 2018 لە دنیا، نزیکەی 18ملیۆن کەس تووشی نەخۆشیی شێرپەنجە بوونە، کە زیاتر لە نۆملیۆنیان گیانیان لەدەست داوە؛ بەپێی زانیارییە جیهانییەکان لە هەر 100هەزار کەس 200 کەسیان لێ تووشی نەخۆشیی شێرپەنجە بوونە."\nوەزیری تەندروستی ئاماژەی بەوەش کرد: "ئاماری هەرێمی کوردستان لەچاو دنیا بە گشتی کەمترە و، لە هەر 100 هەزار کەس، تەنیا 105 کەس تووشی نەخۆشیی شێرپەنجە بوون و بەگشتی نزیکەی ٥هەزارو680 کەس لە کوردستان تووشی ئەم نەخۆشییە بوونە و، بە بەراورد بە جیهان و پارچەکانی دیکەی کوردستان جێگەی مەترسی نیە".\nله زانكۆی ئایۆڤای ئه‌مریكا،یه‌كه‌م ئه‌زموونی چاره‌سه‌ركردنی شێرپه‌نجه‌ی مێشك و سیپەلاک، دڵخۆشکەر بوو.\nبه گوێره‌ی زانیاری ئاژانسی نۆڤۆستی، پزیشه‌كان به جارێک، 'ڤیتامین سی'ـەکی زۆریانبۆ چاره‌سه‌ركردنیشێرپەنجەی مێشك و سیپەلاک دەرخواردی سێرپەنجەدارەکان دا؛ بریان ئه‌لین، سه‌رپه‌رشتیاری توێژینه‌وه‌كه رایگه‌یاند، ئه‌زموونێکی نوێیە و به گوێره‌ی ئه‌نجامه به‌راییه‌كان ئه‌و چاره‌سه‌ره زۆر به‌سووده.گوتیشی: هێشتا دیار نیەدەرخوارددانی ڤیتامین 'سی'لە چارەسەرە كیمیاییە باوەکە باشتر دەردەچێت یاخود نا، بەڵام ئەوەندەی لەسەر مشک تاقی کرابێتەوە، ئاکامی باشی لێ بەدیار کەوتووە.\nنیشانه‌كانی نه‌خۆشی شێرپه‌نجه\nسەرۆکی رێكخراوی تەندروستی جیهانی رایدەگەیێنێت نزیکەی یەک لە شەش حاڵەتی مردن لە جیهاندا هۆکارەکەی شێرپەنجەیە.\nد. تێدرۆس ئادهانۆم، سەرۆکی رێكخراوی تەندروستی جیهانی دەڵێت ژمارەی حاڵەتەکانی مردن بە شێرپەنجە زیادیکردووە، ئێستا یەک لەسەر شەشی هەموو مردنەکانی جیهان بەهۆی شێرپەنجەیە و ئاشکرایدەکات دەتواندرێت رێگەیان لێبگیرێت.\nد. تێدرۆس ئادهانۆم دەڵێت، بە پەیڕەوکردنی شێوازی ژیانی تەندروست، خۆراکی رێک، وەرزشی رۆژانە و ئەنجامدانی پشکنینی پێشوەختە دەتواندرێت رێگە لە نیوەی مردنەکانی پەیوەست بە شێرپەنجە بگیرێت.\nوەکو سەرۆکی رێکخراوی تەندروستی جیهانی باسیدەکات بە بەرەوپێشبردنی سیستەمی زوودەستنیشانکردن و چارەسەری تووشبووانی نەخۆشییەکە، چانسی ژیان بۆ ملیۆنان کەسی جیهان دەگەڕێتەوە و رزگاریان ببێت لە مردن


هۆكاره‌كانی قسه‌كردن له كاتی خه‌ودا | ته‌كنه‌لۆژیای زانیاری\nهه‌ندێ كه‌س كاتێك ده‌خه‌ون، له‌به‌ر خۆیانه‌وه ده‌ست به قسه‌كردن ده‌كه‌ن و به ده‌نگێكی به‌رزه‌وه قسه ده‌كه‌ن هاوشێوه‌ی كه‌سێك كه به ئاگا بێ و خه‌ریكی گفتوگۆكردن بێ له‌گه‌ڵ كه‌سێكی تر، ڕه‌نگه زۆر بن ئه‌وانهی ئه‌م حاڵه‌ته‌یان هه‌یه، كه‌واته هۆی ئه‌و دیارده‌یه چییه؟ ئایا نه‌خۆشییه؟ یان بۆچی هه‌ندێك مرۆڤ له‌به‌ر خۆیه‌وه له كاتی خه‌وتن قسه ده‌كه‌ن، زانستی پزیشكی و ده‌روونی له‌م باره‌یه‌وه چی ده‌ڵێن؟\nبه گوێره‌ی توێژینه‌وه‌كان، قسه‌كردنی مرۆڤ له كاتی خه‌وتن، دیارده‌یه‌كی فره‌وان و به‌ربڵاوه، ژماره‌یه‌كی یه‌كجار زۆری خه‌ڵك ئه‌م كێشه‌یه‌یان هه‌یه، بۆیه پێویست به نیگه‌رانی زۆر ناكات و وا بیر بكه‌یته‌وه، كه ته‌نیا تۆیت تووشی ئه‌م حاڵه‌ته بوویت، به‌ڵكو ژماره‌یه‌كه زۆر له‌وه زیاتره كه بیری لێ بكه‌ینه‌وه، بۆ ڕزگاربوون له‌م كێشه‌یه‌یش چاره‌سه‌ری ئاسان و خێرا هه‌ن، تا به‌سه‌ری زاڵ بیت و به ته‌واوی كۆتایی پێ بهێنیت.\nبه شێوه‌یه‌كی گشتی قسه‌كردن له كاتی خه‌وتن چه‌ند چركه‌یه‌ك تێناپه‌ڕێنێت، به‌ڵام ڕه‌نگه زۆر دووباره ببێته‌وه، زۆرجاریش ئه‌و وشانه‌ی مرۆڤ ده‌ری ده‌بڕێت، زۆر ڕوون نین و ئه‌سته‌مه لێیانی تێ بگه‌ین، دامه‌زراوه‌ی نیشتمانی ئه‌مه‌ریكا بۆ لێكۆڵینه‌وه له كێشه‌كانی خه‌وتن دووپاتی له‌وه كردووه‌ته‌وه كه زۆرینه‌ی ئه‌وانه‌ی تووشی ئه‌م گرفته ده‌بن پیاوان و منداڵانن.\nهۆكاره‌كانی ئه‌و دیارده‌یه له‌لایه‌ن ئه‌و كۆمه‌ڵه‌یه خراوه‌ته ڕوو و ئاماژه‌یان داوه كه یه‌كێك له هۆكاره‌كان جووڵه‌ی خێرای چاوه‌كانه له كاتی خه‌وتن و نائاگایی، كه ئه‌مه‌یش له ساتی خه‌وتن زۆر جار به‌هۆی گرفت و ئاڵۆزی ڕۆژه‌كه‌ت دروست ده‌بێ و ده‌بێته هۆی ئه‌وه‌ی مرۆڤ له‌گه‌ڵ خۆی بكه‌وێته قسه و ده‌ماغ به‌هۆی ئاڵۆزی و كێشه ده‌روونییه‌كان كه مرۆڤ هه‌یه‌تی، فرمانه‌كانی لێ تێكه‌ڵ ده‌بێت و به‌شێكی مێشك چالاك ده‌بێت، كه به‌رپرسه له ده‌ربڕین و قسه‌كردن.\nزۆر بیركردنه‌وه به‌ر له خه‌وتن و كهوول و خواردنی قورس هۆی قسه‌كردنن له‌كاتی خه‌وتن\nنیگه‌رانی و دووڵی زۆر و ماندوویه‌تی و فشاری زۆری ده‌روونی و خواردنه‌وه‌ی بڕێكی زۆری كهوول هۆی تووشبوونه به‌م دیارده‌یه.\nهۆیه‌كی تر بریتییه له ئاڵۆزی بیركردنه‌وه و ڕامانی مرۆڤ به‌ر له خه‌وتن، كاتێك گرفت و كێشه‌یه‌كی زۆر گه‌وره ڕوو له مرۆڤ ده‌كات و به‌ر له خه‌وتن زۆر بیری لێ ده‌كاته‌وه، وا ده‌كات له كاتی خه‌وتنیش پرۆسه‌ی بیركردنه‌وه له كێشه و گرفته‌كه به‌رده‌وامی هه‌بێ و بۆ دۆزینه‌وه‌ی چاره‌سه‌ر و شرۆڤه‌كردنی كێشه‌كه‌یش مرۆڤ له‌به‌ر خۆیه‌وه ده‌كه‌وێته قسه و پرسیار ده‌كات و هه‌ر خۆیشی وه‌ڵامی ده‌داته‌وه. ئه‌وانه‌ی ئه‌م حاڵه‌ته‌یشیان هه‌یه واته به هۆكاری دووه‌م قسه ده‌كه‌ن له كاتی خه‌وتن، پێویسته سه‌ردانی پزیشكی ده‌روونی بكه‌ن، یان خۆیان خاڵی بكه‌نه‌وه و كێشه‌كانیان به هه‌موو ورده‌كارییه‌كانییه‌وه بخه‌نه‌ڕوو، تا ئه‌م گرفته‌یان له كۆڵ ببێته‌وه و چیتر شه‌وان قسه له‌به‌ر خۆیانه‌وه نه‌كه‌ن.\nله‌باره‌ی چاره‌سه‌ركردنی ئه‌و گرفته كۆمه‌ڵه‌ی نیشتمانی ئه‌مه‌ریكا بۆ كێشه‌كانی خه‌وتن چه‌ند چاره‌سه‌ری خستووه‌ته‌ڕوو، تا به ته‌واوی زاڵ بین به‌سه‌ر ئه‌و كێشه‌یه، كه باشترین چاره‌سه‌ر به بڕوای ئه‌وان بریتییه له ڕێكخستنی كاتی خه‌وتن، به دیاریكراویش نووستن له كاتی شه‌ودا، نه‌ك مانه‌وه تا دره‌نگانی شه‌و و به‌رده‌وامبوون له گفتوگۆ و سه‌یركردنی فیلم و ئاڵۆزكردنی هزر و مێشك.\nدووركه‌وتنه‌وه له خواردنی ده‌رمان و خواردنه جۆراوجۆره‌كان به كاتێكی كه‌م پێش چوونه ناو جێگه، ئه‌گه‌ر ده‌سبه‌رداری ئه‌و دوو دیارده‌یه‌یش بن و به‌ر له خه‌وتن ده‌رمان نه‌خۆن و خواردنی قورس نه‌خۆن، ئه‌وا به‌سه‌ر ئه‌و كێشه‌یه زاڵ ده‌بن و خه‌وێكی ئارام و بێ كێشه‌تان ده‌بێت.\nخه‌وی باش و ڕاهێنانی وه‌رزشی و پشوودان چاره‌سه‌ری به‌هێز و یه‌كلاكه‌ره‌وه‌ی ئه‌م كێشه‌یه‌ن\nجیا له‌وانه پێویسته مرۆڤ دوور كه‌وێته‌وه له زۆر خواردنه‌وه‌ی كهوول و هه‌وڵی وه‌رزشكردن و ڕاهێنانی تایبه‌ت به كه‌مكردنه‌وه‌ی فشار و گرژی ده‌روونی بدات، تا به هزرێكی ساف و بێ كێشه‌وه بچێته ناو جێگه‌ی خه‌وتن و شه‌وان له‌به‌ر خۆیه‌وه نه‌كه‌وێته گفتوگۆ و دانوستاندن كردن له‌گه‌ڵ خۆی له‌باره‌ی ئه‌و بابه‌تانه‌ی كه نیگه‌رانی له‌باره‌یانه‌وه هه‌یه.\nكۆمه‌ڵه‌كه ئه‌وه‌یشیان ڕوون كردووه‌ته‌وه، كه پێویسته له 24 سه‌عات كاتێكی ته‌واو بخه‌ویت و پشوویه‌كی باش بده‌یت، بۆ ئه‌وه‌ی مێشك و جه‌سته‌ت پشووی باش وه‌ربگرن و تووشی ئاڵۆزی و ماندوویه‌تی زۆر نه‌بن، به‌هۆی كه‌می خه‌وتن و كه‌می پشوودانه‌وه، چونكه ئه‌م دووانه به هۆكارێكی بنه‌ڕه‌تی تووشبوون به‌م حاڵه‌ته داده‌نرێت، له‌به‌ر ئه‌وه به‌لای كه‌م پێویسته ڕۆژانه زیاتر له حه‌وت سه‌عات بخه‌ون و پشووی ته‌واو به هزر و جه‌سته‌تان بده‌ن. به گرتنه‌به‌ری ئه‌و خاڵانه‌ی له سه‌ره‌وه ئاماژه‌یان پێ درا، ده‌توانن به یه‌كجاری ئه‌و گرفته له‌ناوبه‌رن، له ده‌ست ئه‌و گرفته بێزاره‌كه‌ره ڕزگارتان بێ، به تایبه‌ت بۆ ئه‌وانه‌ی هاوسه‌ردارن، ده‌بێته كێشه‌یه‌كی ماندووكه‌ره و هاوسه‌ره‌كه‌تان ناتوانێ پشوو بدات و به ئارامی بخه‌وێت.\n#هۆكاره‌كانی #قسه‌كردن #له #كاتی #خه‌ودا


ئەو شوێنەی زەوی کە هیچ بوونەوەرێک ناتوانێت تێیدا بژی\n22078 جار خوێندراوەتەوە\nگروپێک لە زانایانی زانکۆی پاریس ئاشکرایانکردووە لە جێگەیەکی زەویدا هیچ بوونەوەرێک تەنانەت ئاژەڵ و بەکتریا ناتوانێت بژی، ئەگەرچی ئاو لەو شوێنەدا بوونی هەیە.\nگۆڤاری Nature Ecology & Evolution ئاماژەی بە توێژینەوەکەی ئەو گروپە زانایە کردووە و بڵاویکردووەتەوە، ئەگەرچی ئاو پێوانەیە بۆ بوونی ژیان بەڵام ئەو بەشەی زەوی کە دەکەوێتە دۆڵی گڕکانی دالول لە ئەسیوپیا هیچ شتێک ناتوانێت تێیدا بژی سەرەڕای هەبوونی ئاو تێیدا، لە ئەنجامی لێکۆڵینەوەی زاناکان دەرکەوتووە هیچ بوونەوەرێکی تێدا ناژی.\nزانایان ئاشکرایانکردووە، ئەو ئاوەی لەو شوێنەدایە زۆر گەرمە پلەکەی دەگاتە ١٠٩ پلەی سەدی، پڕە لە خوێ و مەگنیسیۆم، لەگەڵ ئەوەشدا پێکهاتەی ئاوەکە بۆ خواردنەوە نابێت، لە نزیک دۆڵەکەوە جۆرە بەکتریایەکی یەک خانەیان بەناوی Archaea دۆزیوەتەوە.\nئاماژە بەوەکراوە، دۆڵی دالول بە سەرچاوەی خوێ و ترشی دادەنرێت و لە لیستی گەرمترین شوێنی جیهان هەژماردەکرێت، بە شێوەیەک هەوای سەر ڕووی دۆڵەکە گەرمترین پلەی گەرمای هەیە لە جیهاندا، پێش ناوچەی عەزیزیە لە لیبیا و وادی خەلیفە لە سۆدان و دۆڵی مردن لە کالیفۆرنیا کەوتووە چونکە ئەوانیش بە گەرمترین شوێنی زەوی دانراون.\nئەو تایبەتمەندیەی پیاوان کە سەرنجی زۆرینەی ژنان ڕادەکێشێت\nسیریل گۆرانییەک بۆ باوکی دەڵێت\nیەکێک لەمانە لە ژیانی هاوسەرییدا هەبن ئەگەری جیابوونەوە زیاترە\nڤیدیۆ.. شەپۆلێکی دەریایی گەورە دڵخۆشی بوك و زاوایەك لەناودەبات\nشەش ڕاستیی ئازاربەخش وادەکەن ببیت بە کەسێکی بەهێز


هۆكارو چاره‌سه‌ری قۆڵۆن\n17/1/2019 11:48 AM\nنه‌خۆشی گرژبوونی قۆڵۆن به نه‌خۆشی قۆڵۆن ناسراوه‌و به‌شێكی زۆر له هاووڵاتیان به‌ده‌ستییه‌وه ده‌ناڵێنن، ئه‌و خواردنانه‌ی پێویسته نه‌خورێن بۆ ئه‌مجۆره نه‌خۆشیییه چییه‌و كام جۆری خواردن گونجاوه؟\nله‌وباره‌یه‌وه د.كامه‌ران ڕه‌سوڵ ژاژڵه‌یی پسپۆڕی زانستی خۆراك و نه‌شته‌رگه‌ری گشتی به سایتی خاكی راگه‌یاند: سه‌ره‌تا نیشانه‌كانی ئه‌مجۆره نه‌خۆشییه به‌م شێوازه ده‌ستپێده‌كات:\n*ئازاری سك و پێچ هاتن به سكداو ئازاری گه‌ده‌و دڵه‌كزێ.\n*بوونی غازاتی زۆرو قۆڕه‌قۆڕی ناو سك.\n*قه‌بزی به‌رده‌وام، یان قه‌بزی له‌گه‌ڵ بوونی سكچوون بۆ ماوه‌یه‌ك، هه‌ندێكجار سكچوونی درێژخایه‌ن.\n*كه‌مبوونه‌وه‌ی ئازاری سك یان نه‌مانی دوای كردنی پیسایی.\n*بوونی لیمانێكی ڕوون له‌ناو پیسایی یان گۆڕانی ڕه‌نگ و شێوه‌و قه‌باره‌یی پیسایی.\n*نه‌خۆشه‌كه هه‌ستده‌كات پێویسته به‌په‌له بچێت بۆ ته‌والێت و هه‌ندێكجار ڕه‌نگه خۆی پیس بكات.\nئه‌م نیشانانه به‌شێوه‌ی به‌رده‌وام نین، واته نه‌خۆشه‌كه ماوه ماوه وای لێدێت و بۆ ماوه‌یه‌ك چاكده‌بێته‌وه‌و دواتر وای لێدێته‌وه‌و بڕی ئازارو نیشانه‌كانی و ماوه‌ی نه‌خۆشییه‌كه هه‌ندێكجار زۆرن یان مامناوه‌ندن یان كه‌من و له كه‌سێكه‌وه بۆ كه‌سێكی تر ئه‌گۆڕێت، تائێستا هۆكاری نه‌خۆشییه‌كه نه‌دۆزراوه‌ته‌وه، به‌ڵام پێویسته نه‌خۆشیه‌كه له‌لایه‌ن پزیشكی پسپۆڕه‌وه ده‌ستنیشان و چاره‌سه‌ر بكرێت، ڕێنمایی خۆراك به‌شێكی سه‌ره‌كییه له چاره‌سه‌ركردنی.\nباشترین جۆره‌كانی گژوگیا بۆ ته‌هیجی قوڵۆن بریتین له:\n1-نه‌عنا: نیو كه‌وچكی چا زه‌یتی نه‌عنا له‌ناو یه‌ك كوپ ئاوی گه‌رم، یان یه‌ك كه‌وچكی چێشت نه‌عنای وشكراو بخه‌ره ناو یه‌ك كوپ ئاوی گه‌رم و پاش 10 خوله‌ك بخورێته‌وه ڕۆژانه (3-4 جار)، نیو سه‌عات یان یه‌ك سه‌عات پێش خواردن یان كاتی ئازاری ناو سك.\n2-شمڵی: یه‌ك یان دوو كه‌وچكی چێشت ده‌نك شمڵی هاڕاو بخه‌ره ناو دوو كوپ ئاو، بۆ ماوه‌ی 10 خوله‌ك بیكوڵێنه، ڕۆژی دوو جار بیخۆره‌وه، یان ڕۆژانه یه‌ك یان دوو كه‌وچكی چێشت ده‌نك شمڵی هاڕاو بخۆ یه‌ك سه‌عات پێش خواردن یان كاتی ئازاری ناو سك.\n3-گوڵه به‌یبوون: سێ كه‌وچكی چێشت گوڵه به‌یبوونی وشكراو بخه‌ره ناو سێ په‌رداخ ئاو، بۆ ماوه‌ی یه‌ك چاره‌ك بیكوڵێنه، ڕۆژی دوو یان سێ جار بیخۆره‌وه یه‌ك سه‌عات پێش خواردن یان كاتی ئازاری ناو سك.\n4-یانسوون: یه‌ك كه‌وچكی چێشت ده‌نكی یانسوون بخه‌ره ناو یه‌ك كوپ ئاوی گه‌رم، یان كه‌وچكی چێشت یانسوونی هاڕاو بخه‌ره ناو دوو كوپ ئاو، بۆ ماوه‌ی 10 خوله‌ك بیكوڵێنه، ڕۆژی دوو جار بیخورێته‌وه، یه‌ك سه‌عات پێش خواردن یان كاتی ئازاری ناو سك.\n5-زه‌رده‌چه‌وه: نیو كه‌وچكی چێشت زه‌رده‌چه‌وه بخه‌ره ناو یه‌ك كوپ ئاوی گه‌رم ڕۆژی دوو جار بیخۆره‌وه، یه‌ك سه‌عات پێش خواردن هه‌روه‌ها به‌كارهێنانی له‌ناو چێشتدا سوودی هه‌یه.\n6-كۆمه‌ڵێك گژوگیای تر به‌كارهاتووه به‌ڵام تائێستا به‌ڵگه‌ی زانستی متمانه‌پێكراو نیه بۆ سه‌لماندنی كاریگه‌ریان وه‌ك :گه‌ڵای ئه‌لۆڤێرا، خه‌رشوڤ، گه‌ڵای توتڕكی ڕه‌ش.\nئه‌و خۆراكانه‌ی پێویسته نه‌خورێن له‌كاتی بوونی نه‌خۆشی قۆڵۆن:\n*پاقله‌مه‌نی، پاقله‌و نۆك و فاسۆلیاو نیسك و ماش.\n*شیر، به‌تایبه‌ت شیری چه‌ور، پێویسته شیر بێ چه‌وری یان كه‌م چه‌وری بخورێته‌وه.\n*خواردنی سووره‌وكراوه به‌تایبه‌تی ئه‌گه‌ر زۆر سووربكرێته‌وه.\n*قه‌یماغ و كه‌ره‌و سه‌رتوێژی ماست و په‌نیر (هه‌ندێك جۆری نه‌بێت كه بێ چه‌وری یان كه‌م چه‌ورییه).\n*كه‌له‌رم و قه‌ڕنابیت له‌گه‌ڵ پیازو سیر به‌تایبه‌ت پیازو سیری وشك.\n*به‌هاراتی تون له‌گه‌ڵ ترشیات.\n*ئاسكرێم و كرێمی خواردن وه‌ك كرێمی كێك و كرێمی پسكیت و شكۆڵاته.\n*ئه‌و ماجدانه‌ی بۆ شیرینكردنی خۆراك به‌كاردین وێنه‌ی خواردن و خواردنه‌وه‌ی دایت یان هه‌ندێك حه‌پی وه‌ك سۆربتۆڵ كه نه‌خۆشی شه‌كره به‌كاریده‌هێنن كاتی چا خواردنه‌وه.\n*ئه‌و خواردنانه‌ی له ئاردی سفر دروستده‌كرێن، واته دانه‌وێڵه‌كه توێكڵه‌كه‌ی به‌ته‌واوی لێئه‌كرێته‌وه.\n*قاوه‌و خواردنه‌وه گازی و كحولیه‌كان.\n-ئه‌م ڕێنماییانه بۆ ماوه‌یه‌كه‌ی دیاریكراوه‌و دواتر ئه‌و كه‌سه ئه‌توانێت ده‌ستبكاته‌وه به خواردنیان دوای باشبوونی حاڵه‌تی نه‌خۆشییه‌كه‌ی، به‌ڵام به‌بڕی كه‌م و به سه‌رپه‌ڕشتی پزیشكی پسپۆڕ.


دەپرسیت: ئایا منداڵ لێدانی بیر دەمێنێت، دەتەوێـت بزانیت لێدان چۆن کاریگەری دەخاتە سەر کەسایەتی منداڵ و زیانە جەستەیی و دەروونییەکانی چییه؟\nبۆ وەڵامی هەموو ئەمانە، خوێنەری ئەم بابەتە ببە، کە وەڵامی هەموو پرسیارەکانتی تێدایە و دەچێتە سەر باسێکی زۆر مەترسیدار، کە ڕووبەڕووی زۆرێک لە منداڵەکان دەبێتەوە کە ئەویش لێدانە .\nبە گوێرەی واقیع و جەختکردنەوەی دکتۆرەکانی منداڵان و شارەزایانی زانستی دەروونناسی، منداڵ هەموو یادگارییەکانی سەردەمی منداڵی خۆی لەبیرە، بە خۆش و ناخۆشییەوە، بێگومان لێدان و سزاکانی کاتی منداڵی خۆی هەر لە یاددا دەمێنێت، بەمشێوەیەیش چەندین کاریگەری نەرێنی دەخاتە سەر دەروونی، لەوانەش :\n⦾ نەمانی متمانەبەخۆبوون، ئەمە یەکەمین زیان و مەترسیی لێدانە لەسەر دەروونی منداڵ، چونکە منداڵ هێزی کەسایەتی و متمانەبەخۆبوونی لە خۆشەویستی ئەوانی ترەوە وەردەگـرێت، بەتایبەت لە دایبابیەوە، بێگومان لێدانیش کاریگەری دەخاتە سەر ئەو متمانەیە و لە داهاتوودا خاوەن کەسایەتییەکی لاواز دەبێت .\n⦾دروستبوونی کەسایەتییەکی توندوتیژ، ئەمەیش یەکێکی ترە لە مەترسیەکانی لێدان لەسەر منداڵ، کەواتە منداڵ هەر لە هەڕەتی منداڵییەوە کەسایەتیەکەی دروست دەبێت، لێدان لێی، وەهای لێدەکات توندوتیژبێـت و تەنها لەڕێی لێدانەوە گوزارشت لە خود و ناخی خۆی بکات .\n⦾هەست کردن بە ترس و دوودڵی بەردەوام، ئەمەیش یەکێکی ترە لە کاریگەرییە خراپەکانی لێدان لەسەر منداڵ، وا لە منداڵەکە دەکات پەڕگیر و گۆشەگیر بێت و نەتوانێت لەگەڵ کۆمەڵگادا تێکەڵ ببێت و لە هەمووان بترسێت .\n⦾تێکچوونی پەیوەندی منداڵ لەگەڵ خێزانەکەیدا، ئەمەیش خاڵێکی ترە لە کاریگەرییە خراپەکانی لێدان لەسەر منداڵ، لەبری ئەوەی منداڵەکە هەست بە خۆشەویستی و میهر و دڵسۆزی دایک و باوکی بکات، پاشان هەست بە ئارامی و ئاسایش بکات، دەبینیت هەست بە ترس دەکات بەرانبەر دایک و باوکی ...\nلەدوای ئەوەی (زیانەکانی لێدان لە منداڵـ)مان ڕوونکردەوە، هەروەها وەڵامی ئەوەمان دایتەوە،ئایا منداڵ لێدانی بیر دەمێنێت؟ ئێستا بانگهێشتت دەکەم ئەم بابەتەیشمان بخوێنیتەوە(باشترین ڕێگا بۆ پەروەردەکردنی منداڵەکەت،بەبێ ئەوە پەنا بۆ هاوارکردن و لێدان ببەیت!)\nنوسینی: مەنال خوری\n1682 جار بینراوە


بەردەوامیی بێبەشیی محه‌ممه‌د نه‌زه‌ری له مەرەخەسیی دەرمانی – چاونیوز\n۲۵ی بەفرانباری , ۱۳۹۶\tهەواڵ ناردنی کۆمێنت 621 جار سەردانی ئەو بابەتە کراوە\nمحه‌ممه‌د نه‌زه‌ری زیندانی سیاسیی کوردی بەندکراو له زیندانی ورمێ که  مانگی خه‌زه‌ڵوه‌ری ئه‌وساڵ به هۆی ناره‌زایه‌تی به بارودۆخی بەندکرانی و پێشێلکردنی مافی زیندانیان له زیندانی ره‌جایی شاری که‌ره‌ج ڕا بۆ زیندانی ورمێ گوسترایه‌وه به هۆی نه‌خۆشیی گۆڕچیله‌کانی پێویستیی بە مەرەخەسی و چارەسەری پزیشکییە، بەڵام تا ئێستا لەو مافە بێبەش کراوە.\nناوبراو له كۆنترین به‌ندكراوانی سیاسیی ئێرانه و ماوه‌ی ٢٤ ساڵ له زیندانه‌كانی ڕێژمی ئێراندا بەند کراوە. محه‌ممه‌د نه‌زه‌ری، كوڕی حه‌مدوڵا، ساڵی ١٣٥٠ له دایك بووه و ساڵی ١٣٧٣ لە بۆکان به تۆمه‌تی یه‌كێك له حیزبه كوردییه‌كانی دژبه‌ری كۆماری ئیسلامیی ئێران ده‌سبه‌سه‌ر كرا.\nناوبراو سەرەتا حوکمی ئێعدامی بەسەردا سەپا و پاش ۵ ساڵ سزای ئێعدامەکەی بۆ زیندانی تاهەتایی گۆڕدرا.\nمحەممەد نەزەری، کەرەج، زیندانیی سیاسیی کورد\t۱۳۹۶-۱۰-۲۵\nتاگەکانی بابەتمحەممەد نەزەری، کەرەج، زیندانیی سیاسیی کورد


گه‌وره فه‌رمانده‌ی هێزه‌کانی ئه‌مه‌ریکا و ناتۆ له ئه‌فغانسـتان سه‌ردانی پاکسـتان ده‌کات\nفه‌رمانده‌ی هێزه‌کانی ئه‌مه‌ریکا و ناتۆ له ئه‌فغانسـتان ئه‌مڕۆ چوارشه‌ممه سه‌ردانی پاکسـتان ده‌کات به مه‌به‌سـتی داواکردن له کاربه‌ده‌سـتانی ئه‌و وڵاته ڕێوشـوێنی توند بگرنه‌به‌ر له به‌رامبه‌ر ئه‌و میلیتانانه‌ی له پاکسـتانه‌وه خۆیان به ئه‌فغانسـتاندا ده‌که‌ن و هێرش ئه‌نجام ده‌ده‌ن.\nجه‌نه‌ڕاڵی ئه‌مه‌ریکی جان ئاڵن له‌گه‌ڵ جه‌نه‌ڕاڵ په‌روێز ئه‌شفه‌ق کایانی فه‌رمانده‌ی له‌شـکری پاکسـتان بۆ ئه‌و مه‌به‌سته کۆده‌بێته‌وه.\nوڵاته یه‌کگرتووه‌کانی ئه‌مه‌ریکا چه‌ندین جار داوای له پاکسـتان کردووه ڕووبه‌ڕووی تۆڕی حه‌قـقانی بـبێته‌وه که کۆمه‌ڵێـکی میلیتانی سه‌ر به ئه‌لقاعیده‌یه و بنکه‌ی له ناوچه‌یه‌کی خێڵه‌کی باکوری هه‌رێمی وه‌زیرسـتانه و هێرشی بێ شوماری له ناو ئه‌فغانسـتاندا ئه‌نجام‌داوه.\nهه‌ر هه‌فته‌ی ڕابردوو له ئاکامی ئابڵۆقه‌ی کۆمه‌ڵێـکی میلیتان بۆ ئوتێلێـک له ده‌ره‌وه‌ی کابولی پایته‌خت به لایه‌نی که‌م 20 که‌س کوژران.\nجه‌نه‌ڕاڵ ئاڵن گوتی هێرشه‌که شوێن په‌نجه‌ی تۆڕی حه‌قـقانی پـێوه ده‌یاره. گوتیشی ئه‌م کۆمه‌ڵه به‌رده‌وامه له کوشـتنی خه‌ڵـکی بێ گوناهی ئه‌فغانسـتان و پـێشـێـلکردنی سه‌روه‌ری خاکی ئه‌فغانسـتان له پاکسـتانه‌وه.\nله‌شـکری پاکسـتان لای خۆیه‌وه ده‌ڵێت فه‌رمانده‌ی ناتۆ و فه‌رمانده‌ی له‌شـکری پاکسـتان پـێـکه‌وه وتووێژ ده‌که‌ن بۆ چۆنێتی جێبه‌جێـکردنی ڕێوشوێنه نوێـیه‌کان به هه‌ماهه‌نگی.\nئه‌م سه‌ردانه‌ی جه‌نه‌ڕاڵ ئاڵن بۆ پاکسـتان له کاتێـکدا دێت که هێشـتا گرژیـیه‌کان له نێوان ئه‌مه‌ریکا و پاکسـتاندا له ئاسـتێـکی به‌رزدایه و هه‌روه‌ها پاکسـتان ڕێی له ناتۆ گرتووه له سنووره‌کانیـیه‌وه که‌ل‌وپه‌ل بۆ هێزه‌کانی له ئه‌فغانسـتان ڕه‌وانه بکات.\nجێی وه‌بیرهێنانه‌وه‌یه له مانگی یازده‌ی سـاڵی ڕابردووه‌وه پاکسـتان ڕێـگاکانی خۆی له ناتۆ گرتووه له پاش ئه‌وه‌ی چه‌ند هێرشێـکی ئاسـمانی هاوپه‌یمانان له‌سه‌ر سنووری نێوان پاکسـتان و ئه‌فغانسـتاندا بوونه مایه‌ی کوژرانی 24 سه‌ربازی پاکسـتانی به هه‌ڵه.


📅 25-06-2016 رێکەوت و رووداو (کڕۆنۆلۆژیا)\n📅 کاتی تۆمارکردن Jun 25 2016 1:56AM\nباشووری کوردستان کاتژمێر 12:05 خولەکی رۆژی 25-06- [ زۆرتر... 👁] ✖ ✖ ✖ 0 4 ✔ 82% ✍ م.ب. 25-6-2016 1:56:29\n✌ مەروان سەلمان (مەروان ڕەش) شەهیدان\n📅 کاتی تۆمارکردن Jun 27 2016 8:42PM\nناوی ڕێکخراوەیی: مەروان ڕەش ناو و پاشناو: مەروان [ زۆرتر... 👁] ✖ ✖ 0 0 ✔ 80% ✍ س.ئـ. 27-6-2016 20:42:13